text:
Ukhala uyazithulisa oshayise wabulala usana
2013-01-07 06:56
Welkom - Ukhala uyazithulisa umama waseFree State oshayise ngemoto wabulala usana lwakhe olunezinyanga ezingu-15 ubudala.
UMarilize Terblanche, 26, ufonele umyeni wakhe uGeorge (obesendlini), engakwazi nokukhuluma ethi: “George, sengishayise ngabulala umntanami,” kusho umbiko wephephandaba iRapport.
Umyeni uphumele phandle wafica ingane ilele phansi isishonile.
“UMarilize uqukule u-Erica, obevele eseshonile wamgona wakhala kuye,” kusho ubaba wengane.
UTerblanche uthi umkakhe usebaleke washiya ikhaya wayohlala emzini, nabanye abantwana bakhe ababili uMonique, 8, noRuan, 4.
Uthi unkosikazi usephinde yaduba nemoto yakhe.
– Landela IzindabaNews24 kuTwitter
(@IzindabaNews24).
- Rapport


c: text/html

text:
BCC:Sizakholwa Ngokubona Uhlelo LweMtshabezi Seluphelile
UMnu. Sam Siphepha Nkomo uthi uhlelo lolu selugqitshiwe njalo kulutshwana okusafanele kufezwe andubana idolobo lakoBulawayo liwafinyelele lamanzi
Sithandekile Mhlanga
08.11.2012 20:41
WASHINGTON—
Ikhansili yedolobho lakoBulawayo ithi uhlelo lokudonsa amanzi edamu leMtshabezi lungehlisa kakhulu udubo lokuswelakala kwamanzi kulelidolobho lungaphumelela ngokupheleleyo.
Umphathintambo obona ngenhlelo zamanzi uMnu. Sam Siphepha Nkomo uthi uhlelo lolu selugqitshiwe njalo kulutshwana okufanele kulotshelwane phansi labomanjinela be South Africa andubana idolobho lakoBulawayo liwafinyelele lawa manzi.
UMnu. Amen Mpofu, umsekeli ka mayor walelidolobho utshele uSithandekile Mhlanga weStudio 7 ukuthi ikhansili izibonele ngawayo ukuthi uhlelo lolu selusemaphethelweni kodwa izasuthiseka nxa amanzi esephuma empompini ukuthi uhlupho solunganeno.
Ingxoxo LoMnu. Amen Mpofu

robotstxt: allowed

filter: keep


text:
ICOPAC Ivumelana Okusemthethweni NgeDraft Constitution
ICopac ithi njalo ibona uzulu weZimbabwe ezasekela lesi sisekelo kukhetho lweReferendum oluzayo.
Sithandekile Mhlanga
31.01.2013 21:13
WASHINGTON—
I committee yedale le phalamende ekhokhela umsebenzi wokulotshwa kwesisekelo sombuso esitsha eye COPAC yamulele ngokusemthethweni ugwalo olukhangelelwe ukuba yisisekelo sombuso esitsha. Yengeze yathi ibona uzulu weZimbabwe ezasekela lesi sisekelo kukhetho lokwamukela loba ukwala ukusamukela, olweReferendum oluzayo. Kubika intathelizindaba yeStudio 7 uMark Peter Nthambe osethulela loludaba eseHarare.
Udaba lukaMark Nthambe lwesisekelo sombuso esitsha
Ukuze iStudio 7 ihlaziye ukuthi ugwalo olukhangelelwe ukuba yisisekelo sombuso esitsha lumumetheni ngokuphathelane lamandla aphiwe umongameli lezinye ingatsha eziphelu, uSithandekile Mhlanga weStudio 7 uxoxe loMnu. Thabani Nyoni, umqondisi we nhlanganiso ye Bulawayo Agenda, njalo eyisikhulumi somanyano wenhlanganiso ezizimeleyo, iCrisis in Zimbabwe Coaliton, endawonye loMnu. Edwin Ndlovu, isiphathamandla secele le MDC elikhokhelwa nguMnu. Welshman Ncube.
UNyoni usungule lingxoxo ngokuchasisa ukuthi amandla kamongameli awehlukanga kakhulu lakuqala.
Ingxoxo yesisekelo sombuso ephathelane lamandla kamongameli


text:
Iphoyisa lisenkantolo ngelokugqekeza
2011-02-09 16:48
Johannesburg - Iphoyisa elisolwa ngokuba yingxenye yokugqekeza e-ballistics laboratory livele kancane eNkantolo yeMantshi yaseBhayi, kusho amaphoyisa ase-Eastern Cape.
Icala likaSergeant Tando Tshazibana lihlehliselwe uLwesihlanu ukuze kuzokhishwa isinqumo ngesicelo sebheyili asifakile, kusho uWarrant Officer Christopher Else.
UTshazibana, 42, ubhekene necala lokwakha itulo lokuhlela ukugqekeza kuhlonyiwe nelokudalula imininingwane ngendawo engavunyelwe.
Amadoda amahlanu angena esakhiweni sase-Eben Donges eNorth End ngeSonto ebusuku, ngoJanuwari 9 bathumba onogada. Bakwazi ukucisha i-alarm base bengena kule-laboratory.
Leli qeqebana laya lapho kuhlolwa khona ukutshezi lwabantu, ulibofuzo nokunye.
Akulimalanga muntu kulesi sigameko kanti amaphoyisa aqagula ukuthi lezi zigilamkhuba bezifuna i-laboratory yamakhemikhali kuloandela ukubhaqwa kwezidakamizwa ezazivela eBrazil.
- SAPA


text:
Baya enkantolo abasolwa ngokufa kwesikhulu
2013-01-03 09:01
Polokwane - Bazovela ngaphambi kweNkantolo yeMantshi yaseMankweng abafana abathathu abasolwa ngokufa kwesikhulu sikahulumeni wase Limpopo.
Abasolwa baboshwa ngoLwesibili, mayelana nokubulawa kuka-Ephraim Mashiane, 54, obengumqondisi eMnyangweni wezokuThuthukiswa koMnotho esifundazweni, kusho okhulumela amaphoyisa uBrigadier Hangwani Mulaudzi.
UMashiane wanyamalala mhla lulunye kuSeptemba ngo 2012, kwatholakala imoto yakhe ishisiwe eGa-Mothapo, endaweni eqhele ngo-35km ePolokwane.
Isidumbu sakhe sona satholakala sintanta edamini iSchoonoord, eSekhukhune.
Abasolwa abane baseminyakeni ephakathi kuka-16 no-19 ubudala kuthi oyedwa abe neminyaka engu-20 ubudala.
Ayikazeki imbangela yokubulala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ngajabha u-Oscar enikwa ibheyili - Xingwana
2013-02-26 16:00
Johannesburg - UReeva Steenkamp owabulawa ngeValentine's Day ngabe namanje uyaphila ukube umsolwa u-Oscar Pistorius wayengenaso isibhamu, kusho uNgqongqoshe woMnyango wezabesiFazane, iziNgane nabaphila nokuKhubazeka uLulu
Xingwana.
"Ukube kwakungekho sibhamu emzini kaPistorius, uReeva Steenkamp ngabe uyaphila," kusho uXingwana ekhuluma nabezindaba ePitoli.
"Ngajabha u-Oscar ethola ibheyili, kodwa-ke ngiyasihlonipha isinqumo senkantolo."
"Udlame lwasemndenini lukhuliswa nawukwanda kwezibhamu. Sizama ukuqinisa imithetho yokukhishwa kwezimvume zezibhamu," kusho ungqongqoshe.
"Siyisizwe kumele siqhube imikhankaso yokuqinisekisa ukuthi izibhamu azitholakali kalula emakhaya kanye nasemigwaqeni."
UXingwana uthi makhulu kakhulu amathuba okuthi abesifazane babulawe emakhaya anezibhamu.
Ungqongqoshe ubuzwe ngokuthenwa kwabadlwenguli wathi: "SinoMthethosisekelo kanjalo nomqulu wamalungelo. Kumele umuntu avume uma kukhona ubuthi obuzofakwa emzimbeni wakhe, uma engavumanga umfaka ngenkani, lokho kungukwephula umthetho."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UTyler Perry usolwa ngokweba umbono
2012-11-28 12:03
New York - Umbhali waseMelika umangalela umenzi wamafilimu uTyler Perry enkantolo, umsola ngokwenza ifilimu eyisusela encwadini yakhe.
UTerri Donald, ophinde abe ngumbhali ngaphansi kwe-TLO Red'ness, uthi uPerry wenze ifilimu yakhe eyisusela encwadini yakhe yango-2007, ethi Bad Apples Can Be Good Fruit.
Abameli bafake amaphepha ePhiladelphia, athi uDonald wanikeza inkampani kaPerry ikhophi yencwadi ngaphambi kokuba kuqaliswe ukwenza ifilimu.
UDonald ufuna u-$225 000 ngamademeshe nokuthi kuvele efilimini ukuthi ingencwadi yakhe.
Abameli baphinde bacela ukubona namabhuku akhombisa ngemali eyenziwe ngale filimu.
Le filimu, ekhombisa uPerry engusomabhizinisi ocebile ohlangana nomama othwele kanzima, yenza cishe u-$35 ngoFebhuwari ngesikhathi iqala ukuboniswa.
Abamele uPerry neLions Gate Entertainment, okuyinkampani eyethula ifilimu abaphawulanga ngalokhu.
UPerry waziwa kakhulu ngokulingisa uMadea emafilimini amaningi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
I-ANC ithuswe inkulumo yeMKMVA
2012-10-26 08:10
Johannesburg - I-African National Congress ithi ayithokozile ngesexwayiso esikhishwe ngaboMkhonto we Sizwe Military Veterans' Association (MKMVA), abaxwayise uSekela Mengameli uKgalema Motlanthe bathi angalungeneli ukhetho lobengameli eqenjini, azame ukuncintisana noMengamelli uJacob Zuma.
"Le nkulumo ingukwesabisa, iphambene noMthethosisekelo weqembu, umthetho uvumela nanoma ngubani oyilungu ukuthi angenele ukhetho lwezikhundla," Kusho umkhulumeli weqembu uJackson Mthembu.
"Ayikho neze indawo yokwesabisa ezinhlakeni ze-ANC."
Ngesonto eledlule iMKMVA yaxwayisa uMotlanthe yathi uma ezama ukuncintisana noZuma, ngeke imeseke.
"Sizomeseka uMotlanthe kwesesekela, kodwa uma eke wazama ukuncintisana noZuma, sizokweseka uCyri Ramaphosa kwesikasekela mengameli," kusho isitatimende sikaSihlalo weMKMVA uKebby Maphatsoe.
I-ANC kulindeleke iye okhethweni lwezikhundla eMangaung, ngenyanga kaDisemba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Iphoyisa libulale elinye eBrakpan
2013-02-12 08:35
Johannesburg - Litholoza esitokisini iphoyisa elingumseshi eBrakpan ngemuva kokungqokloza ngesibhamu libulale iphoyisa lesifazane likaMasipala waseKurhuleni ngezithuba zawo-20:00 ngeSonto.
Ilungu leSouth African Police Service beliboshelwe izinsolo zokushayela lidle amanzi amponjwana eBrakpan kanti beliyiswa esibhedlela ukuyothathwa igazi ngesikhathi kwenzeka lesi sigameko, kubika iSowetan.
Iphoyisa likamasipala uPopi Simphiwe Maseko ubehleli esihlalweni somshayeli ngesikhathi iphoyisa elingumsolwa lingeniswa ngemuva.
Akucaci kahle ukuthi kwenzeke kanjani, kodwa kusolakala ukuthi iphoyisa ebeliboshiwe lihoshe isibhamu ladubula uMaseko ekhanda.
UMaseko, 27, ube esephelela endaweni yesigameko.
Umsolwa ugqunywe esitokisini esiseBrakpan kanti kulindeleke ukuthi avele eNkantolo yeMantshi yaseBrakpan ngoLwesibili.
- Landela
IzindabaNews24 kuTwitter
- News24


text:
Kutholakale enye intombazane ibulewe
2013-02-11 10:02
Cape Town - Sekuphinde kwatholwa enye intombazane futhi ibulewe eKraaifontein kanti amaphoyisa asola ukuthi yadlwengulwa ngaphambi kokubulawa, kusho umbiko weCape Times.
UGe-Audrey Green, 19, utholakale eshonile emzini othile ngoMgqibelo.
Njengodaba lwentombazanyana yaseBredasdorp, u-Anene Booysen, 17, kuboshwe umuntu osondelene noGreen futhi owaziwayo emndenini njengomsolwa.
Okhulumela amaphoyisa u-Andrè Traut uthe isidumbu sikaGreen ebese sibolile sitholakale eshalofini eliseceleni kombhede eflethini likamakhelwane kuKotze Street, eScottsville.
“Uphenyo lokuqala lutshengisa ukuthi wanklinywa, kodwa sizolinda imiphumela yokuhlolwa kwesidumbu," kusho uTraut.
“Sisaphenya ngalolu daba. Umama womsolwa nguye ohlala kuleli flethi kanti ubengekho ngesikhathi lokhu kwenzeka."
UTraut uthe kuboshwe indoda, 21, kanti uzovela eNkantolo yeMantshi yaseBlue Downs.
- Landela
IzindabaNews24 kuTwitter
- News24


text:
Uguquko ezitifiketini zokuzalwa zezingane
2013-01-31 16:49
Johannesburg - Omama bezingane bangalindela ushintsho ezitifiketini zokuzalwa zabantwana babo, kusukela ngenyanga kaMashi, kusho uNgqongqoshe woMnyango wezaseKhaya uNaledi Pandor.
"Siyajabula ukwazisa abantu baseNingizimu Afrika ukuthi angeke zisakhishwa izitifiketi ezinemininingwano engaphelele, lokhu kuzoqala kusukela mhlaka-4 Mashi,” kusho ungqongqoshe.
"Izitifiketi ezizokhishwa zizokuba negama lengane, umama kanye nobaba wayo kanjalo nezinombolo zabo zomazisi.”
Phambilini uMnyango ubukhipha izitifiketi ezinegama likamama nengane kuphela, ebezithatha isikhathi esingamasonto ayisithupha kuphela ukwenziwa.
"Lolu shintsho luzosiza ekutheni sibe nesibalo esiqondile sabantu bakuleli, lokhu kuyizindlela zokuzama ukuqinisekisa ukuphepha.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
OkaMotlanthe utshengise 'intando yabantu'
2012-12-18 07:52
Bloemfontein - Isinyathelo sikaSekela Mengameli we-ANC uKgalema Motlanthe sokungenela umjaho wabangenela esobumengameli kunikeza ithemba kubantu bakuleli, kusho ungoti.
“Uhlelo lokuphakanyiswa kwamagama lutshengisa ukuthi basekhona abantu abacabanga ngendlela eyehlukile," kusho uSethulego Matebesi, nongumhlaziyi wezepolitiki e-University of the Free State.
Uthe yize kunezinkomba zokuthi uMotlanthe angase azithole engumantuntanendishi ngemuva kokhetho, ukwamukela kwakhe inselelo kutshengisa isibindi.
UMatebesi uthe lokhu kuzobuyisela ithemba ku-ANC.
UMotlanthe uqokwe kanye noMengameli uJacob Zuma kulesi sikhundla engqungqutheleni eqhubekayo eMangaung.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ingcwethi Zithi 'iPublic Emergency' KuSisekelo Ivikela Abantu Engozini
Isahluko se"Public Emergency" sibikwa sisipha amandla umongameli alakho ukunceda ilizwe kodwa nganxanye engawasebenzisa ukucindezela uzulu
Sithandekile Mhlanga
20.02.2013 21:39
WASHINGTON—
Esinye isahluko sogwalo olukhangelelwe ukuba yisisekelo sombuso esitsha olweDraft Constitution sipha umongameli welizwe amandla okuthi azise ukuthi ilizwe selikusimo sokungahlaliseki kumbe esingabangela ukungahlaliseki ese “Public Emergency” nxa kulezehlakalo ezifana lezulu likazamcolo, impi kumbe ukwesabela ukuthi kungaba lempi, lokunye okungaphazamisa ilizwe.
Kufanele isimo lesi silotshwe kugwalo lwe gazette, njalo iphalamende ivumelane lohulumende ngezinye zezehlakalo okufanele zibizwe ngokuthi ngeze “Public Emergency.” Kodwa ngakwelinye icele amandla la umongameli ulakho ukuwasebenzisa ngendlela ezingayisizo kunje lokucitha idale lephalamende nxa engathakazaleli ukusebenza kwalo lokunye okuphambana lentando kazulu.
UMnu. Rejoice Ngwenya, ingcwethi ecubungula ezombusazwe utshele uSithandekile Mhlanga we Studio 7 ukuthi amandla kamongameli la ayanceda abantu makhaza ngoba kungabekwa imali eceleni eyokuncedisa ukuthi umumo lo ubenganeno kungathiwa ngowe “Public Emergency”.
Ingxoxo loMnu Rejoice Ngwenya ngodaba lwe"Public Emergency Powers"


text:
Uyacwila umkhumbi waseNingizimu Afrika - Ramphele
2012-10-25 10:01
Johannesburg - Isishoshovu sezemfundo uMamphela Ramphele useqhathanise isimo semfundo yaseNingizi u Afrika nomkhumbi ocwilayo, kusho iphephandaba iBeeld ngoLwesine.
URamphele ubekhuluma engqungqutheleni yenyunyana yothisha iNaptosa, ebanjelwe eBenoni, uRamphele ungumsunguli wenhlangano iCitizens
Movement, okuyinhlangano ebhekele ukwenza umehluko emphakathini.
Ekhuluma ufanekise imfundo yakuleli nomkhumbi owabe ushayelwa ngukaputeni uFrancesco Schettino, owabe esebuthongweni ngesikhathi kuminza umkhumbi wakhe, uthe uhulumeni ulele ubuthongo ekubeni abantwaba bebhekene negwadla, wathi abasebenzi bakahulumeni baze babelekise izingane zabo bazifake ezikoleni ezizimele.
URamphele uthi sekuyisikhathi sokuthi abazali kanjalo nabafundi basukume bame ngezinyawo balwele amalungelo abo.
"Angikhulumi nje kuphela ngodaba lokungahanjiswa kwezincwadi, ngikhuluma ngokushoda kothisha. Kudingakala abantu abaqeqeshekile nochwepheshe."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kusephezulu ukuhlukunyezwa kwabesimameComment on this story
LUNGI LANGA
UMANGAZWA ukuthola izinga eliphezulu lokuhlukunyezwa kwabesifazane ngokocansi emsebenzini owesifazane osanda kwenza ucwaningo kwesinye sezikhungo zemfundo ephakeme kuleli.
UDkt Nhlanhla Goba-Malinga osanda kuqeda iziqu zakhe zobudokotela e-University of KwaZulu-Natal uthe kuyamangaza ukuthi namanje abesifazane basazithola becindezelwa futhi bebukwa njengezinto ezingasetshenziselwa ucansi nje kuphela.
Uthe lokhu kuvezwe yimiphumela yocwaningo alwenze phakathi kuka-2009 no-2011 lapho ayebheka izinkinga ezihambisana nokuhlukunyezwa kwabesifazane ngezindlela ezihlukene.
Kulolu cwaningo ukhulume nabesifazane abasebenza esikhungweni semfundo ephakeme iWalter Sisulu University, e-Eastern Cape asebeke bahlukunyezwa ngabantu abasebenza nabo.
Uthe laba besifazane abangaphezu kuka-25 bathe babehlukunyezwa ngabesilisa abasebenza nabo kuso lesi sikhungo.
“Bebehlukunyezwa ngezindlela ezingafani ngoba abanye bebethintwa ngabesilisa ezindaweni ezifihlekile zomzimba. Abanye bebekhala ngokuqatshulwa yilabo abasebenza nabo ngaphandle kwemvume,” kuchaza uDkt Goba-Malinga.
Uthe okunye bamtshela ukuthi bebevalelwa yilabo abasebenza nabo emakhoneni babathinte ngisho amabele.
“Lokhu kuveze ukuthi ukuhlukumezeka ngokocansi akukhethile kungenzeka ngisho endaweni ehloniphekile njengesikhungo okulindeleke ukuthi singesabantu abafundile,” kusho uDkt Goba-Malinga.
Ukhulume nabantu abebesebenza ezindaweni ezahlukene kulesi sikhungo.
Uthe okubi akuthola ngukuthi iziphathimandla zakulesi sikhungo azitshengisanga ukuthi ziyakusukumela lokhu obekwenzeka kulaba besifazane.
Uthe abesimame akhulume nabo bonke bathe yize bebebika kubaphathi ngokuhlukumezeka kwabo, laba besilisa abakaze bajeze ngalokhu.
Uthe iningi labo lithi lizibona libukeleka phansi lingahlonishwa ngabesilisa elisebenza nabo.
UDkt Goba-Malinga uthe ukuhlukumezeka kwabesifazane kudalwa yizinkolelo eziveza abantu besilisa bengaphezu kwabesifazane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bashaywe babhunyelwa ngopende behlaselwa
2012-12-14 10:01
Durban - Ababonakali nokuthi bangobanni abashadikazi asebekhulile ababoshwa ngowaya, bashaywa bashiywa umndondo base bebhunyelwa ngopende balahlwa emgwaqeni.
UFrieda Gey van Pittius, 80, nomyeni wakhe uOscar, 82, base-Effingham Place, eTrafalgar, bahlaselwa yiqulu lamadoda abezifihle ubuso, kubika iThe Mercury.
Lokhu kuhlasela kwethuse kakhulu amaphoyisa nabahambisa usizo oluphuthumayo.
Amaphoyisa athi ngoLwesithathu uPittius ubuyele kwakhe wathola ukuthi kunezinto eziningi egcekeni ezimvimbela ukuthi angene egalaji.
“Ube esephuma emotweni ezama ukugudlula izithiyo. Ngaleso sikhathi kuqubuke iqulu lamadoda amhlasela amphoqa ukuthi angene endlini angabangi umsindo," kusho okhulumela amaphoyisa.
Ngokusho kukaLieutenant Colonel Jay Naicker, abahlaseli bathathe imali, ikhamera, amawashi amabili, indandatho yomshado kanye nesibhamu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Liyaqhubeka elokudlwengulwa kowesifazane eNdiya
2013-01-10 11:01
New Delhi - Ummeli wabathathu abasolwa ngokudlwengula babulale ngesihluku owesifazane eNew Delhi, uthi bazoliphika leli cala eselivuse imibuzo eminingi ngempatho yabesifazane eNdiya.
UManohar Lal Sharma uthi umele umshayeli webhasi uRam Singh, umfowabo kaRam Singh uMukesh, nomunye umlisa ongu-Akshay Thakur, ummeli ukhulume kafushane ngesikhathi eyongena eNkantolo eNew Delhi, kuleli cala lokuhlaselwa kowesifazane, owahlaselwa ebhasini enhlokodolobha yezwa.
Ekulalelweni kwecala kuzokwenzeka ngoLwesine, kanti kulindeleke libe selidluliselwe enkantolo eyisipesheli lapho elizosheshishwa khona.
Ezomthetho eNdiya kuthiwa zishaya ngolonwabu futhi zimosha isikhathi, kodwa izikhulu zizimisele ngokuthi lelicala elidonse amahlo abaningi lisheshiswe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ibekwe ngenye indlela eyoguqukoComment on this story
MDU NCALANE
Ebika eseGallagher Estate
INGQUNGQUTHELA yesine kazwelonke yemigomo yeqembu elibusayo ibhabhadise ngo-elethu umgomo ongundabamlonyeni weSecond Transition kodwa yawushintsha igama yathi yiSecond Phase of the Transition.
Kusukela ngoLwesibili ntambama amakhomishini angu-11 abedingida lesi siphakamiso esiqukethwe kumqulu obizwa ngeStrategy and Tactics kuze kube yizolo ntambama lapho amalungu wonke evumelanele ngazwi linye ukuthi ayahambisana nokuqukethwe yilesi siphakamiso kodwa aphikisane nendlela esiqanjwe ngayo kuphela.
Ethulela abezindaba izolo kusihlwa uDkt Jeff Radebe, ngemiphumela yezingxoxo, uthe izithunywa azizange ziphikisane ngokuqukethwe yilesi siphakamiso futhi zikwemukele ukuthi le minyaka engu-18 yombuso wentando yabantu ibimayelana nokugxilisa izingxabo zale nqubo.
“Izithunywa zikwemukele ukuthi kusenezinselelo ezashiywa yinqubo yobandlululo futhi kusekuningi ukungalingani komphakathi, okwezomnotho, ububha busadlangile, ukwentuleka kwamathuba emisebenzi. Ngakho-ke kudingeka imigomo ezokwenza sisukumele phezulu ngokushesha. Obekudingidwa wukuthi lo mgomo ulungiswe indlela oqanjwe ngayo ungabi yiSecond Transition kodwa ubizwe ngeSecond Phase of Transition, nokuchaza ukuthi amalungu akaphikisani kodwa athi akuthiwe yisigaba sesibili sokuqhubeka nalapho sathatha khona kusukela ngo-1994,”kusho uRadebe.
URadebe uthi wonke amakhomishana angu-11 athi lo mqulu yiwona ozoba wumkhombandlela kule minyaka engamashumi amabili kumbe amathathu ezayo.
“Emuva kwale ngqungquthela neyaseMangaung, sizobe sesidweba umqulu wezethembiso zokhetho lwango-2014, sakhe izinhlelo zokwenza lama qhinga asebenze. Abatshalwe kuhulumeni bakhe izinhlelo ezizokwenziwa wuhulumeni kaKhongolose ukuze impilo yabantu iguquke ngokushesha ukuze uma sesibuyekela eminyakeni engamashumi amabili ezayo sizishaye isifuba ngalo mgomo,” kusho uRadebe.
Uthe izinto ezihamba phambili kulo mgomo wukuguqulwa ngokushesha kwesimo somnotho, wukuguqula kobunikazi bomnotho okuthiwa busezandleni zabamhlophe, ukwakha umnotho okuzokwabelwana ngawo wonke umuntu nomnotho ozovumela abantu besifazane ukuba kube ngowabo nabo.
Omunye wabaholi abebeseqhulwini bokubhala nokudidiyela lo mqulu nguMnuz Tony Yengeni, ukhwele wadilika kulabo abebethi lo mgomo uhambisana nehlandla lesibili lokubusa kukaMengameli kaKhongolose, uMnuz Jacob Zuma.
“Kuwukweyisa nje ukumatanisa lesi siphakamiso nehlandla lesibili likaZuma. Lo mqulu awuhlangene nakancane nokukhethwa kwanoma yimuphi umholi futhi awuhlangene nakancane nezindaba zaseMangaung. UZuma akahlangene nakancane nokudidiyelwa kwawo kodwa wumqondo kaKhongolose, wumbono onzulu wombutho ozobe usuthathwa udidiyelwa kahle, uyiswe emagatsheni ombutho aphawule ngawo ngaphambi kokuba uyophasiswa yingqungquthela kazwelonke ngoDisemba,” kusho uYengeni.
Kulindeleke ukuba namuhla wonke amakhomishini abike engqungqutheleni bese iyavalwa nguMengameli Zuma.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ayaqina amathemba ngeHIV
2012-10-22 15:59
Johannesburg - Abacwaningi eNyuvesi yaseWits babe negalelo elikhulu empumelelweni ekubikwe ngayo embikweni weNature Medicine, oveze ukuthi sekunohlelo olusha olutholakele olungavikela igciwane lengculaza ngamaphesenti angu-88.
Lezi zindaba ziqinisa amathemba okuthi ngokuhamba kwesikhathi kungase kutholakale ikhambi lokwelapha lolu bhubhane.
Ucwaningo lwenziwe yisikhungo iCentre for the Aids Programme of Research in South Africa (CAPRISA), sisebenzisana nochwepheshe baseWits University, yisikhungo iNational Institute for Communicable Diseases (NICD), yi-University of KwaZulu-Natal kanye ne-University of Cape Town.
Ucwaningo ludonse iminyaka emihlanu, bekucwaningwa abesifazane ababili abaphila naleli gciwane, kutholakale ukuthi kunendlela ekungenziwa ngayo ukuqinisa amasosha bese umuntu evikeleka ezinhlobeni zeHIV eziyisishiyagalolunye kweziyishumi ezikhona.
UNgqongqoshe woMnyango wezeMpilo u-Aaron Motsoaledi usencome
ososayensi abaqhamuke nalendlela entsha engavikela abantu ekutheni bangenwe yigciwane lengculaza, wancoma nalaba besifazane abavume ukuba yingxenye yocwaningo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Health24


text:
UMugabe uhalalisele uWendall
2011-08-05 16:30
Harare - UMengameli waseZimbabwe uRobert Mugabe ngoLwesine unikeze uWendall Parson okungomunye wabawina u-$50 000 kwi-Big Brother Africa kulo nyaka, uhlonishwe ngesidlo sasemini lapho ahlala khona.
UMugabe uphinde wanikeza uVimbai Mutinhiri u-$10 000, naye obeyingxenye yalolu hlelo.
Kanti uphinde wanikeza uStephen Muzhingi u-$50 000 njengoba aphumelela kuComrade ultra-marathon okwesithathu eNingizimu Afrika.
"Angizazi izinto ezenzeka kuleya ndlu,” kusho uMugabe, ebhekise kulolu hlelo.
"Lezi zinsuku ezingu-91 zibekelwe ukukuvivinya ukukhalipha kwakho, amandla onawo emzimbeni nangokwennqondo."
UParson, 23, uyena owine omklomelo ophezulu ka-$200 000 kwiBig Brother Amplified ngo- Julayi 31 benoKaren Igho waseNigeria.
Ngonyaka odlule uMugabe wanika uMunyaradzi Chidzonga u-$300 000 njengomthoba nhliziyo , kulandela ukuthi abalandeli bakhe basezweni lakubo bethi ukhishwe ngendlela engabanikanga ukuthula.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- Sapa - AFP


text:
Sekushone omunye eGaza Strip
2012-11-30 10:03
Gaza City - Kushone umuntu oyedwa wasePalestine kwathi omunye walimala ngesikhathi kubhamuka isiqhumane esajikijelwa eGaza Strip, ezinsukwini ezimbalwa ezedlule, kusho okhulumela abahambisa usizo oluphuthumayo.
U-Adham Abu
Selmiya uthi lesi siqhumane satshalwa ngabakwa-Israel, enkundleni ekuqeqeshelwa kuyo abe-Ezzedine al-Qassam Brigades, okuwuphiko oludlelana neHamas.
Kusukela mhlaka-14 Novemba kuqhubeka impi eGaza Strip, akucacile ukuthi kwenzeke kanjani lesi siqhumane sithathe isikhathi eside ukuthi siqhume.
Ukushona kwalona kwenze isibalo sabashonile basePalestine sifinyelele ku-175, abaningi abashonile ngabantu abangenacala, bayisithupha abakwa-Israel abashonile, ababili kubo ngamasosha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Liphuthwe yizimendlela iphoyisa elisecaleni
2012-12-10 08:15
Johannesburg - Sigcine ngokuhoxiswa isiphakamiso sokuthi likhushulelwe esikhundleni sokuba nguMqondisi kwezokuphepha komphakathi iphoyisa likaMasipala waseKurhuleni, uHlula Msimang, njengoba ebhekene necala lokubulala, kusho umbiko ngoMsombuluko.
Iphephandaba iThe Star libike ukuthi lesi siphakamiso senziwe yikomidi lehhovisi lemeya yaseGoli, kanti uMsimang bekumele aqale kulesi sikhundla ngoDisemba 1.
Kodwa-ke, okhulumela leli hhovisi, uFred Mokoko, uthe lesi siphakamiso sihoxiswe ngosuku uMsimang avele ngalo enkantolo ngecala lokubulala.
Leli cala lihlobene nesigameko sokudubula esenzeka emzini kaMsimang, eBryanston ngoFebhuwari 11 nonyaka.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Intsha iyazifela nge-valentine - Ucwaningo
2013-02-13 16:50
Johannesbrg - Abantu abasha baseNingizimu Afrika bayazifela ngokugubha usuku lwezithandani, kusho ucwaningo olwenziwe ngabakwaPondering Panda.
Balinganiselwa engxenyeni abantu abasha okumanje sebenze amalungiselo angosuku lwezithandani oluzokuba ngoLwesine (kusasa).
"Impela intsha yakuleli iyalwazisa usuku owezithandani futhi isemathandweni," kusho okhulumela abacwaningi uShirley Wakefield.
"Bonke ubulili bukhombise ukuba nesasasa, abesilisa bekucabangeka sengathi abanandaba, nokho akunjalo.”
Abacwaningi bakhulume nabantu abangu-15 452, abaseminyakeni ephakathi kuka-13 no-34.
Bangu-31% kuphela abathe abanandaba nalolu suku.
Izimbali akubukeki zizoba nesasasa njengoba beku-12% kuphela abathe bazozithenga, abanye abaningi bathembise izipho ezisezingeni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24).


text:
Kushone 11 kuhlaselwa ePalestine
2012-11-15 12:00
Gaza City - Ibhanoyi lakwa-Israeli lidubule labulala abantu abathathu basePalestine ngoLwesine, nosekubeke isibalo sababulewe ku-11 kwalimala cishe abangu-100, selokhu elakwa-Israel liqalise ukulwa namasosha aseGaza, kusho abezempilo.
Owophiko lwamasosha iHamas, i-Ezzedine al-Qassam Brigades, uthe bobathathu laba besilisa ababulewe bebengamalungu abo kanti badubuleke ngesikhathi behamba ngetekisi.
Amasosha akwa-Israel aqalise lolu hlelo ngoLwesithathu, abulala umkhuzi wamasosha ophezulu weHamas.
U-Ahmed Jaabari, ongumkhuzi wamasosha ophiko lweHamas, ubulawe kanye nonogada wakhe, uMohammed al-Hams, ngesikhathi elakwa-Israel lidubula edolobheni laseGaza, kusho umbutho wamaSulumane.
- Landela
IzindabaNews24 kuTwitter
- AFP


text:
Inobudedengu i-Amplats - Shabangu
2013-01-16 10:01
Johannesburg - UNgqongqoshe woMnyango wezeziMayini uSusan Shabangu, usegxeke isikhulu senkampani i-Anglo American
Platinum, uChris Griffiths, kulandela imibiko ethi inkampani izodiliza abasebenzi abalinganiselwa ku-14 000.
"Lalela la, ubudedengu bukaChris. Esitatimendeni sakhe wathi uzokhuluma ngezithinta umsebenzi. Angeke akhulume kanjani nathi singuhulumeni, uwushiya kanjani ngaphandle uhulumeni? Kunemigomo ekumele siyilandele," kusho uShabangu ekhuluma emsakazweni iSAfm.
Ungqongqoshe uthe bekumele inkampani i-Amplats ibe nokuxhumana okuningi nohulumeni, wathi baphule umthetho ngaphansi kweMineral and Petroleum
Resources Development Act.
Ebuzwa ukuthi kungenza yini ibe sengcupheni imvume yemayini yokusebenza, uShabangu uphendule wathi: "Yibona ababeka imvume engcupheni...akuthina, yibo uqobo."
Umsakazo uphinde wakhuluma noGriffiths, othe kubalulekile ukuthi abuyele emuva ayokhuluma nongqongqoshe.
"Ngiyamuzwa uthukuthele kakhulu, kuyacaca unokudabuka ngalesi simo. Into engingazimisele ngayo ukuthi kube khona ukuqophisana ngamazwi emsakazweni phakathi kwami nongqongqoshe."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uzimisele ngokubhala ngowamakhosi aKwaZuluComment on this story
LUNGI LANGA
UZIMISELE ngokubhala incwadi ngomlando wakwaZulu owesifazane osethole impumelelo ngenxa yothando lwakhe lwezomlando.
UNkk Thandazile Dlamini-Zungu (32) unesifiso sokubhala incwadi ngomlando waseMakhosini okuyindawo akhulele kuyo.
Emuva kokumfimfa kwamathemba okuthola umsebenzi ayewufisa, uthole ingqayizivele yethuba ngokuthi asebenze njengomunye wabantu abaxoxela abantu ngomlando (Tour Guide) wakwaZulu.
Uthe wayengazitsheli ukuthi ngelinye ilanga ithalente lakhe lokwazi ngomlando wangakubo lingambeka ethubeni lokuthi asebenze e-The Spirit of eMakhosini, Olundi, okungenye yezindawo ezivakashelwa abantu abafuna ukwazi kangcono ngomlando waKwaZulu namakhosi ayebusa khona.
Le ntokazi engeyokuzalwa Olundi itshengisa abantu indawo yasemakhosini ibaxoxele ngomlando wamakhosi.
Ngesikhathi esebenza kwesinye sezitolo zokudla eThekwini, wayebona engathi ngeke aphinde aphumelele.
“Ngiqede ukufunda ngangawuthola umsebenzi ebengiwufundele, ngase ngiziphonsa nje ngesikhathi ngithola umsebenzi wokudayisa esitolo sokudla. Ngithe uma ngibona ithuba lokungena ekuxoxeleni abantu ngomlando walapho engiphuma khona ngangabe ngisalidedela,” kusho uNkk Dlamini-Zungu.
Nguye ohamba nabantu abasuke bevakashele kuleya ndawo abatshengise ubuhle bayo aphinde abachazele ngemvelaphi yayo.
Uthe ubona impumelelo yakhe iyisibonelo sokuthi ungakwazi ukusebenzisa ulwazi oluncane onalo ukuze uzithuthukise.
“Ngangivele ngiwuthanda umlando kepha ngingazi ukuthi kunganamathuba avelayo adinga abantu abanolwazi ngawo. Kuthe uma kudingeka umuntu onolwazi lwawo ngabona ukuthi ngingakwazi ukuwenza lo msebenzi,” kuqhuba uNkk Dlamini-Zungu.
Unxuse intsha ukuthi ingakubukeli phansi okuncane ekwaziyo ngoba yikho okungayivulela amathuba.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Avele enkantolo amaphoyisa ngelokushaya
2012-03-29 12:07
Durban - Amaphoyisa amathathu aKwaZulu-Natal azovela ankantolo, ngemuva kokuboshwa kulandela izinsolo zokushaya abesilisa abathathu emzini oseChatsworth, kubika iNewswatch.
Amaphoyisa
amathathu aKwaZulu-Natal azovela ankantolo namhlanje, ngemuva kokuboshwa
kulandela izinsolo zokushaya abalisa abathathu emzini oseChatsworth.
Inhlangano
ephenya ngamacala athinta amaphoyisa i-Independent Complaints Directorate ithi
la maphoyisa abekwe amacala okushaya, okuphazamisa ingalo yomthetho nokucekela
phansi impahla.
Kukholakala ukuthi elinye lamaphoyisa laba nokuhilizisana ngamazwi nomunye wabesilisa
ngoJulayi, ngesikhathi lingekho emsebenzini.
Leli phoyisa labe selithatha ozakwabo banikela endlini yalo wesilisa ngoDisemba.
Abantu ababili bashaywa ngemshiza yomshanelo nowemophu, kwathi omunye
washayelwa emotweni yamaphoyisa.
UMoses Dlamini we-ICD uthi lesi sigameko sibonakale kumakhamera.
"I-ICD ibophe amaphoyisa amathathu, amabili angawaseChatsworth elilodwa
elasePort Shepstone. I-ICD yenze uphenyo yabe isinquma ukuwabopha la maphoyisa,
okumanje angabasolwa,” esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Iyaqhubeka inkinga yamanzi eDiepsloot
2012-04-19 14:06
Johannesburg - Akukazeki namanje ukuthi izolungiswa nini inkinga yamanzi ebhekene nezakhamuzi zaselokishini laseDiepsloot, kusho uMnyango wezaManzi kuMasipala waseGoli.
"Angeke ngasho ukuthi izinto zizobuyela nini esimweni esijwayelekile," kusho okhulumela uMnyango uMillicent Kabwe.
"Amanzi okuphuza aseyatholakala ezingxenyeni ezithize entshonalanga neDiepsloot, futhi aphephe ngokuphelele, kodwa kweziye namanje awekho," echaza.
"Ezindaweni la amanzi angekho khona siyaqhubeka nokuhambisa amaloli amanzi."
Abahlali baseDiepsloot, batshelwa ukuthi bangaphuzi amanzi aphuma empompini kulandela ukuvela ukuthi awahlanzekile ngokwanele.
Le nkinga isiqhubeke isikhathi esingaphezu kweviki.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
UMadonsela uzophenya ngolukaDhlomo
2013-02-01 12:01
Durban - IHhovisi loMvikeli woMphakathi likuqinisekisile ukuthi lizophenya ngokuthi ngabe waphula umthetho noma cha uNgqongqoshe wezeMpilo KwaZulu-Natal uSibongiseni Dhlomo ngesikhathi esebenzisa indiza yezimo eziphuthumayo, kubika iNewswatch.
Okhulumela ihhovisi uKgalalelo Masibi uthe banqume ukulandela lolu daba ngemuva kokuthola isikhalazo sivela kuDemocratic Aaliiance.
UDhlomo waba sematheni ngoNovemba nyakenye, ngemuva kokuthi abezimo eziphuthumayo betshele izintatheli ukuthi ayikho indiza yokuphuthumisa umfana, 15, owayebandakanyeke engozini.
UMnyango kaDhlomo waphendula ngokuthi ungqongqoshe kwakunesimo ayesiphuthuma esibandakanya udokotela nomphakathi.
Iphephandaba iSunday Tribune labika ukuthi uDhlomo wayephuthuma umngcwabo kamngani wakhe ngale ndiza kwaHlabisa.
OweNkatha Freedom Party u-Usha Roopnarain uthe bathemba ukuthi uMvikeli woMphakathi uzosusa inkungu emboze iqiniso.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushone 10 eYemen
2013-02-07 14:05
Sanaa - Ukuqhuma ngephutha kwebhomu lapho kugcinwa khona izikhali enkambini yamasosha kubulale izakhamuzi ezingu-10 esifundazweni iHaja, eYemen, kusho izikhulu zezokuvikela nabazibonele.
"Lokhu kuqhuma kwenzeke ngoLwesine ekuseni enkambini yamasosha e-Abs, ngaseRed Sea," kusho isikhulu sinezezela ngokuthi kukhona nezingane ezimbili kulaba abashonile.
Abazibonele bathi lokhu kuqhuma kuze kwacekela phansi imizi eyisihlanu.
Ngo-Okthoba, kwashona amasosha ayisithupha esigamekweni esifanayo edolobheni i-Aden.
- Landela
IzindabaNews24 kuTwitter
- Sapa - AFP


text:
Selimi ku-420 elabashone ePhilippines
2012-12-07 10:00
New Bataan - Iziphathimandla zithi isibalo sabashone ngesikhathi kunesiphepho esinamandla ePhilippines sesinyukele ku-420 kanti cishe bangu-400 abasadukile.
Iningi labaqinisekisiwe ukuthi bashonile kulesi sishingishane iTyphoon Bopha bahlala eningizimu yezwe lapho okube nezikhukhula khona kakhulu, okukhahlamezeke ngisho nezindawo abantu abebecabanga ukuthi ziphephile kuhlanganisa neyezimo eziphuthumayo, okushone kuyona inqwaba yabantu.
Iziphathimandla zithi babalelwa ku-215 abashonile eCompostela Valley kwathi abangaphezulu kuka-151 baphangalale endaweni eseduzane iDavao Oriental, abanye bashone maphakathi naseningizimu yezifundazwe.
Isishingishane besihambisana nomoya onamandla alinganiselwa ku-175km/h ngoLwesibili.
Siyengokwehla ngoLwesihlanu eSouth China Sea kanti kulindeleke siphele ngempelasonto.
- Landela
IzindabaNews24 kuTwitter
- AFP


text:
UTsvangirai uzidonsela amanzi ngomsele - Zanu-PF
2012-10-12 14:04
Cape Town - UNgqongqoshe wezobuLungiswa eZimbabwe nophinde abe ngumxazululi weZanu-PF kweleGlobal Political Agreement, uPatrick Chinamasa usefunge wagomela ukuthi uNdunankulu uMorgan Tsvangirai ngeke alunqobe ukhetho oluzayo.
Umbiko weBBC ngoLwesine ukhiphe uChinamasa ethi uTsvangirai "uzidalela amazinyo abushelelezi" ngokukhankasela izinto "ezimelene nezifunwa abantu baseZimbabwe".
"UTsvangirai ngeke alunqobe ukhetho. Izinto azikhankaselayo ziyaphambana nezifunwa yizwe, noma ngabe ukhuluma ngomhlaba noma yikuphi okunye."
"…. Baningi abantu abasha abadlala indima emzabalazweni, kumanje bangcwatshwa emathuneni angaziwa."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Lithole unkosikazi ikhehla eli-120 ubudala
2011-10-26 10:43
New Delhi – Owesilisa waseNdiya oneminyaka engu-120 ubudala useshade okwesibili emuva kokuthi abazukulu bakhe bemtholele umakoti, kusho imibiko ngoLwesithathu.
Emuva kokushona kukankosikazi wakhe ngo-2005, uHazi Abdul Noor, wacela izingane zakhe ukuthi zimtholele inkosikazi ezokwazi ukumnakekela, kubika iphephandaba iTimes of India.
Indodana kaNoor, uHazir Asir Uddin. ithe bekungelula ukumtholela unkosikazi.
"Ngosizo lweNkosi, sesithole umama omusha…," kusho u-Asir Uddin.
UNoor ushade noSamoi Bibi oneminyaka engu-60 ubudala ngeSonto.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa-DPA


text:
Kubulawe izintandane zaseKZN
2011-12-22 12:52
Durban – Abesilisa abathathu babulale izintandane, badubula balimaza nendodana yabo eBurbreez, eTongaat ekuseni ngoLwesine, kusho amaphoyisa waKwaZulu-Natal.
"Usomabhizinisi odumile, uBalaram Reddy, 56, nomkakhe, uMaliga Reddy, 52, badutshulwe babulawa ngesikhathi besalele," kusho okhulumela amaphoyisa, uColonel Jay Naicker.
Indodana yabo, uNivashin Reddy, 27, idutshulwe emqolo, wagwazwa.
Usesimeni esibhucayo esibhedlela.
"Kuthiwa uBalaram, uMaliga noNivashin bebelele ngesikhathi kungena abesilisa abathathu ekhayeni labo, babahlasela."
Omunye womndeni obesekhaya ngesikhathi bekhona akahlaselwanga.
UNaicker uthe amaphoyisa ayaluphenya loludaba.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Uboshiwe odale ingozi ebulale abadlali bebhola
2012-11-12 12:02
Johannesburg - Uboshiwe umshayeli weveni eshayisane netekisi ebithwele abadlali bebhola abashone ngesikhathi lezi zimoto zitholana phezulu emgwaqeni oseLimpopo, kusho umbiko wamaphoyisa ngoMsombuluko.
UBrigadier Hangwane Mulaudzi uthi umshayeli oneminyaka engu-36 ubudala, welashelwe amanxeba angatheni, ngemuva kwengozi.
Lona kumanje ubhekene necala lokushayela edle amanzi amponjwana kanye nelokushayela budedengu.
Abadlali bebhola abane bashonile ngesikhathi kwehla ingozi ku-R71 ngasePlokwane, ngeSonto ebusuku.
Abadlali bebhola abashonile bebedlalela iPolokwane City Football Club, bebephuma e-Oscar Mphetha Stadium, la bebedlala khona neFC AK, edlala kuNational First Division.
Abadlali abane bashonele endaweni yesehlakalo kwathi abayisikhombisa bangeniswa esibhedlela, umsolwa kulindeleke avele ngaphambi kweNkantolo yeMantshi yaseMankweng, ngoLwesibili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Unikwe ibheyili yesigidi uPistorius
2013-02-22 16:36
Pretoria - IMantshi eNkantolo yasePitoli uDesmond Nair unikeze u-Oscar Pistorius ibheyili ka-R1 million, eqala ngokuthemeleza elanda ubufakazi kusukela ngosuku lwesehlakalo.
Uye wadlula wakhumbula amacala akudala athi awafane naleli elibhekene nomsolwa, waye wayongena ezimpahleni zikamsolwa kanye namanani azo.
UPistorius ubhekene necala lokubulala intombi yakhe engunobuhle uReeva Steenkamp, owadutshulwa wabulawa esemzini kaPistorius mhlaka-14 Febhuwari.
"Okwamanje angeke ngathi umsolwa wakuhlela ukubulala intombi yakhe, nokho kuyangikhathaza ukuthi kwenzeka kanjani ukuthi azibeke engcupheni yokulimala ngesikhathi esola ukuthi kunesigebengu endlini," kusho uNair endlalela isinqumo.
Umndeni kaPistorius ubuhlanganisa nobhuti wakhe omdala uCarl, kube ngudadewabo u-Aimee, abakade bengebahle kahle ebusweni ngesikhathi kufundwa isinqumo.
-“Like”
ikhasi lethu kuFacebook ukuze uthole izindaba ngolimi lwakho
-Landela
IzindabaNews24 kuTwitter


text:
ICeltic ayiphumela obala ngamabhonasi
2012-11-20 14:05
Johannesburg - Yize abadlali beMamelodi Sundown bazi ukuthi bazohlukaniselana ngo-R4.2milion uma bewina iTelkom Knockout Cup, abaphathi beBloemfontein Celtic abathi vu ngaleyo, kubika iKickOff.com.
ICeltic yadlulela kowamanqamu ngesikhathi ishaya iFree State Stars ngo 3-2 ngeSonto, kwathi iSundowns yona yaguqisa iSuperSport United ngo 1-0 ngegoli lika-Eleazar Rodgers.
Ngokwemigomo eChloorkop, abadlali beDowns bayancozulelana imali abasuke beyiwinile.
Njengoba iSundowns inabadlali abangu-30 ababhalisiwe, lokho kuchaza ukuthi umdlali ngamunye uzogoduka no-R100 000.
Kodwa isikhulu seCeltic uKhumbulani Konco uthi iqembu lakhe ngeke likhulume lutho ngamabhonasi wathi: "Thina sibheke imidlalo yethu elandelayo yeligi okwamanje."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Makudedelwe ingalo yomthetho - ANC
2013-02-26 07:35
Klerksdorp - I-ANC eNorth West iphakamise ukuthi kumele kudedelwe ingalo yomthetho ukuba isebenze kulandela ukuboshwa kukangqongqoshe wesifundazwe uChina Dodovu ngecala lokubulala.
“Sikholelwa ekutheni kumele kunikezwe ezobulungiswa isikhathi ngaphandle kokuphazanyiswa," kusho uKenny Morolong esitatimendeni.
Uthe isigungu esiphezulu esifundazweni sikholelwa ekutheni umuntu umsulwa kuze kube utholwa yinkantolo enecala, kodwa futhi wathi kubalulekile ukwazi ukuthi akekho umuntu omkhulu kunomthetho.
UDodovu uboshwe ngesikhathi kunomhlangano wesigungu esiphezulu esifundazweni ngoMsombuluko.
UNobhala we-ANC esifundeni u-Obuti Chika, 33, wadutshulwa washona emzini wakhe eKlerksdorp ngoDisemba 14.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Washiya ezempilo wangena emabhizinisiniComment on this story
LUNGI LANGA
MANINGI amathuba avuleleke kwabesifazane bakuleli inkinga ukuthi iningi labo alikho ezindaweni ezibavumela ukuthi bawathole lamathuba.
Uzimisele ngokushintsha okuningi ngokuletha amathuba kwabesimame abasemakhaya uNkk Vuyelwa Xaba (39) weSA Women Entrepreneur's Network (Sawen).
“Abesimame basemakhaya abanazo izindlela ezilula zokuxhumana ezifana ne-email ne-internet okwenza kube nzima ukuthi bemukele amathuba avulelwe bona,” kusho uNkk Xaba.
UNkk Xaba onebhizinisi lokuhlela imicimbi, i-Instylelifestyle Events, uthe okudingeka manje wukuthi abesifazane babe nesibindi bangavumeli izimo zibavimbele ekutheni bafinyelele lapho befika khona.
Ukusho ngeqholo njengoba naye engavumelanga izimo ukuthi zimvimbele ngesikhathi eqala inkampani yakhe eminyakeni emihlanu edlule.
Emuva kweminyaka eyisishiyagalombili esebenza emkhakheni wezempilo ukhethe ukuqala ibhizinisi lakhe lokuhlela imicimbi.
“Ngasengikhathele ukubeka umndeni wami emuva kwakho konke. Ngangisebenza izikhathi ezicindezelayo, okwakudala ukuthi ngingakwazi ukuhlala nezingane zami,” kusho uNkk Xaba.
Amahora angu-12 okusebenza ayenza kube nzima ukubona izingane zakhe ezisencane ezimbili. Yize ukuzisebenza kuletha ingcindezi ngokwakho, uthi kungcongo kakhulu kunomsebenzi ayewenza ngoba manje uyakwazi ukuzihlelela isikhathi sokuhlala nomndeni wakhe.
Akubanga lula ukuqala ibhizinisi lakhe njengoba ibhizinisi nebhizinisi linezinselelo zalo uma uliqala.
Nakuyena kwaba yinkinga esaliqala kepha ngokuqhubeka kwesikhathi zonke izinto zibe sezihamba kahle. Kuyimanje waziwa njengomunye wosomabhizinisi besifazane abenza kahle emkhakheni wakhe.
Konke lokhu kuqale ngokuthi asize abangani bakhe uma benemicimbi noma benemishado. Esasebenza ubevame ukucelwa ngabangani bakhe ukuthi abahlelele imishado yabo nemicimbi eyehlukahlukene.
“Njalo bebevame ukungitshela ukuthi kumele ngisale sengikwenza kube yibhizinisi lokhu ngoba bebona indlela engizinikela ngayo uma ngibahlelela imicimbi,” usho kanje.
Eminyakeni edlule ubenza imicinjana emincane, manje usenza imicimbi emikhulu lapho kusuke kuhlangene khona osomabhizinisi nezikhulu ezivela ezinhlakeni ezahlukene zikahulumeni. Kepha uthi akagcinile la, usaphokophele kokungaphezu kwalokhu.
Akaboni esewuphethile umsebenzi wakhe uma engakakwazi ukusiza abesifazane abavela emiphakathini ehlwempu neyasemakhaya efuna ukungena kwezamabhizinisi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
INew York Times ixwayise nge-Info Bill
2011-11-30 08:38
Johannesburg - INew York Times ngoLwesibili ishicilele isiqephu esingenkululeko yabezindaba eNingizimu Afrika, ixwayisa ngokuthi intando yabantu ingase ibe sengcupheni.
"Intando yabantu eyaba yidumela emhlabeni, eyatholakala ngemuva kweminyaka eminingi yemizabalazo kulwiswana nobandlululo, isengcupheni," ngokusho kwesiqephu esibhalwe ku- www.nytimes.com.
“Akubeki nje kuphela izintatheli engcupheni. kodwa kuyilungelo lezakhamuzi ukwazi.”
Ixwayise ngokuthi uma kungabuyekezwa lo mthetho sivivinywa kufakwe isigaba esivumela ukuba umphakathi uthole ulwazi, "ungadala umonakalo ongeke uphinde ulungiseke entandweni yabanta eNingizimu Afrika."
Lo mthetho sivivinywa wavotelwa yiPhalamende, manje usezithebeni zeNational Council of Provinces.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- SAPA


text:
Isihluku umzukulu ‘ebulala’ umkhuluComment on this story
PHUMLILE NTSELE
UTHOLWE eseshonile emzini wakhe egunjini lokuphumula owesilisa osemdala okuvele ukuthi ujuqwe ngocelemba ngumzukulu wakhe ogula ngengqondo obehlala naye ekhaya eGrange, ngaphandle kwaseMgungundlovu, ngempelasonto.
Ngokusho kwelungu lomndeni uMnuz Gideon Ngcobo (73) ufele endaweni yesigameko kwazise ukuthi umzukulu ubemgenca ephindelela evale iminyango yonke futhi kunguye nomkhulu esitikini.
“Thina sifonelwe ngunina omkhulu esibikela ngalezi zindaba kwazise besingekho kwagogo sisekhaya eMaqongqo lapho besinenkonzo yokukhumbula oNdlunkulu asebashona,” kusho uNdlunkulu Phumelele Maphumulo ongunkosikazi wenkosi yaseMaqongqo inkosi Nhlakanipho Maphumulo abuye abe ngumfowabo womsolwa.
Lesi sehlakalo kuthiwa senzeke ngoMgqibelo ngezithuba zantambama umkhulu ehlezi nomzukulu wakhe njengokujwayelekile.
Umzukulu uboshwe ngawo uMgqibelo, wavela enkantolo izolo.
Umndeni awuqondi ukuthi ngabe yini eholele kulesi sigameko.
Uveza ukuthi ngabe kukhulunywa okunye ukuba ubekhona nomunye umzukulu wentombazane omncane ngokweminyaka naye ohlala nomkhulu ngoba ngabe mhlawumbe naye ugilwe esifanayo.
Uthe namanje bewumndeni kusenzima ukukholwa wukuthi umkhulu wabo uhambe ngesandla somzukulu wakhe njengoba bebesondelene umufi nomzukulu yize bebebuye baxabane ngenxa yesimo sabo sokuthi omunye usemdala, omunye egula kodwa bebengakaze bacabange ukuthi kungamuncu ngale ndlela.
Abomndeni bathe bafike ekhaya kuphithizela amaphoyisa nemoto yasemakhazeni ebizolanda isidumbu nomakhelwane abebelokhu bebabaze isihluku esenzekile futhi befunga begomela ukuthi bazomjezisa ngokwabo uma amaphoyisa ehluleka ngoba uNgcobo ubeyisilomo endaweni.
Kuthiwa umfana ubengasawaphuzi amaphilisi okugula kwakhe ngenxa yokuthi ubengumuntu obuye anyamalale ekhaya ahlale komakhelwane abelusele imfuyo.
Kuthiwa lo mzukulu ubanjwe ngamaphoyisa ngoMgqibelo esebalekile lapho bekuhlala khona umkhulu watholwa emanaphanapha yigazi walivuma icala alenzile.
UNdlunkulu Maphumulo uthe kuyabonakala ukuthi bese kuvuke kwama ngezinyawo ukugula kumfowabo ngenxa “yesibindi” sokuqhubeka abhale ngegazi ezindongeni amagama abefundeka ngokuthi “lala ngoxolo.”
Okhulumela amaphoyisa esifundazwen uColonel Jay Naicker uthe: “Amaphoyisa aphenya icala lokubulala elibekwe umsolwa ovele eNkantolo yeMantshi eMgungundlovu ngecala lokubulala.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ikhehla ligajwe yisikhwele lazibulala nonkosikazi
2012-03-15 10:07
Durban - Usale ubambe ongezansi umphakathi waseGeorgedale
KwaZulu-Natal ngemuva kwesigameko sowesilisa osekhulile okuthiwa
udubule unkosikazi wakhe maqede naye wazingqokloza bafa bobabili, kubika iSolezwe.
Lesi sigameko senzeke izolo
ekuseni kanti laba abebeshadile kuthiwa bebehlala bobabili kodwa akucaci
ukuthi bebebangeni kuze kufike ekufeni kwabo, kodwa abanye abakhulumela
phansi bathi bekusolwa isikhwele kumkhulu.
Owesilisa kuvele ukuthi uneminyaka
engu-64 kanti inkosikazi yona ibineminyaka engu-54. Amaphoyisa athe
azoqala azise amalungu omndeni ngalesi sigameko ngaphambi kokuthi
adalule amagama abo.
Ikhansela lale ndawo eku-Ward 5,
uMnuz Bhakabakubo Sosibo, uthe ubuye edolobheni ntambama wazithela phezu
kwabantu abebebabaza isihluku esikhonjiswe yilo wesilisa osekhulile.
“Imibiko esisayitholile ngeyokuthi
abashonile bebebodwa ngesikhathi kwenzeka lesi sigameko sokudubula.
Kungenzeka ukuthi kuqale kwaba nengxabano eholele kulesi sigameko.
Indodana yabo ibingekho ngesikathi sesigameko kodwa ngibikelwe ukuthi
ibisitsheliwe ngokwenzekile,” kusho uSosibo.
Amaphoyisa esiteshi saseMpumalanga asiqinisekisile lesi sigameko sokufa kwalaba abebeshadile.
ULieutenant Colonel Vincent Mdunge
okhulumela amaphoyisa KwaZulu-Natal uthe umufi usebenzise isibhamu
sakhe engqokloza owakwakhe ngenhlamvu.
- Landela
IzindabaNews24 kuTwitter
- News24


text:
IZambia iqophe umlando ongemuhle
2013-01-30 10:02
Rustenburg - IZambia izofulathela iNingizimu Afrika kuleli sonto njengesizwe esibe ngoshampeni isikhathi esincane kunabo bonke abake baba khona e-Afrika.
Lokhu kuyize ngisho le midlalo ibanjwe ngemuva konyaka nje vo inqobe i-Equatorial Guinea neGabon.
Ngaphambi kokudlala ngokulingana ngo 0-0 neBurkina Faso ngoLwesibili eNelspruit nokuholele ekutheni iphume kulo mqhudelwano, umqeqeshi uHerve Renard uvikele ukaputeni uChristopher Katongo.
URenard uthe kubuhlungu ukuthi ezakhe ziphume ngale ndlela, zingasalitholanga ithuba lokuvikela isicoco salo.
Kungokokuqala ukuthi izingqwele zinganqobi emidlalweni yamaqoqo kule midlalo kusukela ngo-1992.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa-DPA


text:
Usethola izinsongo olaxaze i-IFPComment on this story
MLUNGISI GUMEDE
OBENGUMHOLI we-IFP ehostela KwaMashu ohlubukele kwi-NFP ngoMsombuluko uMnuz Zwelithini “Fuhluza” Khumalo kuthiwa useqome ukuya ekubhaceni ngemuva kokuthola izinsongo.
Lo mholi obeyisishoshovu se-IFP kuleli hostela uphoqelekile ukuthi ashiye ikhaya lakhe eNanda ngemuva kokuhamba ehostela wayobhaca endaweni engeke idalulwe ngenhloso yokumvikela.
Engxoxweni neSolezwe izolo, uKhumalo uthe impilo yakhe ibisivele isengcupheni ngoba ubesezakhele izitha eziningi eqenjini.
“Ngihlale ngithola izinsongo ezivela kubantu engingabazi bengisabisa ngokuthi ngizofa, manje ngiyabona ukuthi impilo yami ayisaphephile,” usho kanje.
UKhumalo uthe uhlale ewabikela amaphoyisa ngelezi zinsongo.
“Baningi abantu asebebulewe ehostela KwaMashu iningi labo ebeliwabikela amaphoyisa ngesimo sempilo yabo,” usho kanje.
UKhumalo uthe naye useke wahlaselwa kodwa wasinda.
Uthe ngaphambi kokuthi ajoyine i-NFP kunabalandeli be-IFP abamtshele emehlweni ukuthi akasadingeki kuleli hostela wabe esekhetha ukuzinza eNanda.
Leli phephandaba lithole ukuthi uKhumalo bekunabaholi abathile ehostela akade engahoshelani kahle nabo nokuholele ekutheni ashaywe ngesithende igama lakhe lingaphakanyiswa kwelalabo abebezomela iqembu okhethweni lokuchibiyela.
Kuthiwa uSihlalo we-IFP kuleli hostela uMnuz Mbhasobheni Biyela nguyena ophakamise amagama abantu ababili abazomela iqembu okhethweni lokuchibiyela nokuyinto engazange yehle kahle kuKhumalo.
“Abalandeli beqembu bafunziwe ukuthi kumele bavotele bani abazange banikezwe ithuba lokuthi bazikhethele bona umuntu abamfunayo,” kusho uKhumalo, wengeza ngokuthi kodwa akazange ahanjiswe ukuthi akanikwanga ithuba lokuthi angenele isikhundla sobukhansela.
Uthe ubengeke ekwazi ukubekezelela izinhlamba nokuhlukunyezwa abekuthola kozakwabo eNkatheni.
Umholi we-IFP esifundeni iTheku uMnuz Mdu Nkosi, uthe ukuhamba kukaKhumalo ngeke kuze kube nomthelela otheni.
UNkosi uthe bamfisela inhlanhla uKhumalo ekhaya lakhe elisha. Amaphoyisa asaphenya ngezinsongo zokusatshiswa kukaKhumalo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuzoba nokuthula eMangaung - Mashatile
2012-11-23 12:05
Johannesburg - Isishoshovu se-African National Congress uPaul Mashatile uthi umhlangano wokuqokwa kobuholi beqembu ozobanjelwa eMangaung ngenyanga ezayo, uzoba nokuthula futhi angeke kube khona kuchithela kwegazi.
Abe-Eyewitness News bathi uMashatile usho kanjena ekhuluma emhlanganweni obuhlelwe ngabeDaily Maverick, obubanjelwe eVictory Theatre, eGoli.
UMashatile uthe ingqungquthela angeke igcine ngokuba ngeyobuholi kuphela kodwa kuzophinda kubhekwe ukuthi iqembu lingaziphucula kanjani izimpilo zabantu kuxazululwe nezinkinga ezikhungethe.
“Kunomqondo okhona kubantu wokuthi kunoqhekeko eqenjini ngalokho kuzoba nokuchitheka kwegazi uma kuhlanganwa eMangaung. Umhlangano uzohamba ngohlelo."
UMashatile uthi ukholwa wukuthi iqembu lizobuya eMangaung selibumbene kakhulu kunakuqala, usho kanjena nje kuke kwabikwa ngezehlakalo ezingi zodlame nokwesabisa emagatseni eqembu.
Ngasekuqaleni kwesonto kuthiwa elinye ilungu leqembu lasabisa lathi lizodubula elinye ilungu, ngesikhathi kuphambana imibono emhlanganweni weqembu eGauteng.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kubulawe abazingeli bobhejane
2012-08-29 16:30
Johannesburg - Bathathu abantu ababulawe bezama ukuzingela obhejane, ezinsukwini ezimbili ezedlule, kusho abakwaSANParks.
Omunye umzingeli ulimele abanye abathathu baboshwa, kusho okhulumela abakwaSANParks uReynold Thakhuli, esitatimendeni.
Umzingeli oyedwa ubulawe esiqiwini iKruger National Park ngoMsombuluko, abaqaphi bathole isibhamu kanye nezimpondo zobhejane.
Ngawo uMsombuluko kuboshwe abanye abathathu abasolwa ngakho ukuzingela obhejane, laba babanjwe nesibhamu nezimbazo.
NgoLwesibili abaqaphi badubule babulala abazingeli ababili kwalimala oyedwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kutholwe izimpahla ezebiwe eVerulamComment on this story
BAWINILE NGCOBO
KUBOSHWE amadoda ayisishiyagalolunye ngamacala okugqekeza nokweba eVerulam namaphethelo emkhankasweni wamaphoyisa obungoLwesihlanu.
Amaphoyisa athole inqwaba yezimpahla zokwebiwa ebesezidayisiwe okubalwa kuzo ama-laptop, ama-LCD TV, imisakazo yezimoto, izipikha nokunye.
Okhulumela amaphoyisa esifundazweni uCaptain Thulani Zwane, uthe ukudlanga kwezigameko zokugqekezwa kwemizi kwebiwe izimpahla ezindaweni zaseVerulam okubalwa kuzo iWaterloo, eMawoti naseMawotana kuphoqe ukuthi kubunjwe ithimba lamaphoyisa elizobhekana namacala okugqekeza.
“Leli thimba liqale umkhankaso walo ngoLwesine ntambama kwaze kwashaya uLwesihlanu. Babambe abasolwa eWaterloo, eMawoti naseMawotana. Abasolwa bese bekhombisa amaphoyisa lapho bedayise khona ezinye izimpahla,” kusho uZwane.
Uthe ezinye izimpahla zitholwe komakhelwane babasolwa.
Kuthiwa kubanjwe nabasolwa abebefunelwa amacala ango-2010.
Abanye balaba basolwa kuthiwa bebefunelwa amacala okugqekeza nokweba izimpahla eDurban North.
UZwane uthe omunye walaba basolwa bathole ukuthi uthinteka emacaleni amaningi alolu hlobo.
Uthe iningi lezimpahla abazitholile sebekwazile ukuziyamanisa namanye amacala okugqekeza ayevuliwe.
UZwane uthe labo abazaziyo ukuthi bathenga izimpahla zokwebiwa ezazidayiswa ngabafana abazilethe emaphoiseni ngoba amaphoyisa uma ezithola kubo nabo bazoboshwa.
“Abantu kumele bazi ukuthi kuyicala ukuthenga impahla edayiswayo ungazi ukuthi ithathwephi, uma utholwe nempahla oyithenge yebiwe nawe uzothweswa icala,” kusho uZwane.
Abasolwa bavele eNkantolo eVerulam kanti abanye bazobuye baphinde bavele eDurban North ngamacala okugqekeza khona.
Amaphoyisa alindele ukuthi athole ezinye izimpahla.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UZuma ubonge othisha
2012-10-05 16:23
Johannesburg - UMengameli Jacob Zuma ubonge othisha ngendima abayidlalayo kwezemfundo nasekuthuthukiseni abantwana njengoba kubungazwa iWorld Teachers' Day ngoLwesihlanu.
"Othisha bethu basebenza ngokuzikhandla usuku nosuku, kwesinye isikhathi ngaphansi kwezimo ezinzima, basebenze amahora engeziwe, nangezimpelasonto, ukuqinisekisa ukuthi abantwana bethu bathola imiphumela emihle," kusho uZuma esitatimendeni.
"Imisebenzi yenu iyabonakala futhi inakiwe. Singuhulumeni siyakubona ukubhukula kwenu."
Ube esegqugquzela izingane ukuba zihloniphe zeseke othisha zikuqonde nokubaluleka komsebenzi wabo.
"Ukuphumelela kwabafundi bethu kulele ekuzinikeleni kothisha. Ngakho kubalulekile ukuthi othisha bangaphuthi esikoleni."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uphiko Lwezilimi Kuzwelonke
Uphiko lweziLimi kuZweIonke (NLS) lugqugquzela futhi lwenza lula ukuxoxisana ngezilimi ezahlukene. Ekuzameni ukuhambisana nokushiwo uMthethosisekelo i-NLS ilawula ukwehlukahluka kwezilimi emphakathini wethu futhi kuwumthwalo wayo ukwakha ubudlelwano kuzo zonke izilimi zabantu bakuleli ngokusebenzisa lokho okushiwo yinqubomgomo ngenhloso yokuthi kugqugquzelwe ukusentshenziswa kwalezi zilimi, kanye nazo zonke izilimi ebezinganakiwe emlandweni wakuleli. Kwalezi silimi ngenhloso ezahlukene ilawula kwezilimi nemikhankaso izidingongqangi AmaZulu ongumongo wakuleli.
Umsebenzi ongumongo we-NLS ukugcina izidingongqangi zoMthethosisekelo, ngokugqugquzela, ukukhuthaza nokuhlinzeka izinsizakalo zokuhumusha nokuhlela kuzo zonke izilimi ezisemthethweni kanye nokulawula ukuwehlukahluka kwezilimi ngokuhlela izilimi nemikhankaso yobuchwepheshe bamagama (terminology).
I-NLS isebenza njengeziko lonongoti bezilimi abayisisekelo sikaHulumeni ngokuhumushela kuzo zonke izilimi ezisemthethweni imibhalo nemiqulu yakwaHulumeni. Bese kuthi uphiko lobuchwepheshe bamagama lona lwelekelela ngokusombulula, luthuthukise futhi luzifake izilimi kumgudu ohambisanayo nezikhathi okuphilwa, lokhu lukwenza kuzo zonke izilimi ezisemthethweni. Uphiko lokuhlela izilimi lona lumbandakanya ukwaluleka uhulumeni ngezokuthuthukisa inqubomgomo kwezolimi kanye nezindlela zokwenza lokho kusebenze.


text:
Akuphenywe ngesabasemapulazini - CDP
2013-01-11 13:01
Johannesburg- Kudingeka ikhomishana ezophenya ukuze kuzogwemeka ingxabano kubasebenzi baseWestern Cape, kusho iChristian Democratic Party, ngoLwesihlanu.
Umholi we-CDP uTheunis Botha uthe kudingeka ikhomishana njengoba kuneziteleka zabasebenzi basemapulazini futhi zihambisana nodlame, wathi lolu dlame lungase lubhebhetheke nezwe.
Uthe izinqumo zophenyo olwedlule ngezinkinga ezibhekene nomkhakha wezolimo zihlukene, ngenxa yabathile abanezinhloso zabo kanye nezepolitiki ezinomthelela.
“Okwamanje okwenzakalayo kubonwa ngezindlela ezingafani kangangokuba ukuthola isisombululo kubonakala njengento engeke yenzeke,” kusho Botha.
NgoLwesine amaphoyisa asebenzise imoto yamanzi, izinhlamvu zenjoloba kanye nesiqhumane esivala izindlebe ukuhlakaza isixuku ebesijikijela amaphoyisa ngamatshe.
Isiteleka esabasebenzi abafuna ukukhushulelwa amaholo esuka ku-69 aye ku-150 ngelanga kanti siqale ngoLwesithathu.
I-Agence France Presse (AFP) ibike ukuthi kuboshwe abantu abangu-18 ngoLwesine, nosekubeke isibalo sababoshiwe kusukela kuqale isiteleka ku-62.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Sizoshintsha umdlalo wethu - Baxter
2013-02-15 10:00
Johannesburg - Umqeqeshi weKaizer Chiefs uStuart Baxter uthi uyazi ukuthi izimbangi zizozama ukufunda umdlalo wabo, yingakho ezoshintsha ukwenza uma kuqhubeka imidlalo yeqembu.
EzikaBaxter zisuswe esicongweni sePremier Soccer League, okokuqala kusukela kuqale isizini, lokhu kuze ngemuva kokuthi iqembu lidlale ngokulingana emidlalweni emithathu kulandelana.
Umqeqeshi uveze konke lokhu ekhuluma nabezindaba zeKickOff.com, ebuzwa ukuthi uzokwenzenjani ukuzama ukubuyela phezulu kwi-log.
“Angisho ukuthi kumele siqinise indlela esidlala ngayo, kuphela kumele sishintshe umdlalo wethu ngoba abantu sebebonile ukuthi simandla kuphi. Abadlali bebengafuni ukudedela ibhola futhi bedlalela esiswini."
“Ngesikhathi sidlala nezikaSteve Komphela, washo wathi umdlalo wethu ububaqeda amandla bengakwazi nokuhlakazake badlale umdlalo wabo abawujwayele," kusho uBaxter.
Kuzomele sishintshe ukudlala kwethu, sinaso isipiliyoni kumele nje sishintshe ukwenza."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
UBozize uxoshe undunankulu
2013-01-14 07:26
Bangui - UMengameli waseCentral African Republic uFrancois Bozize usefake amasondo undunankulu, nobekungenye yemibandela yesivumelwano soxolo esisayinwe ngesonto eledlule namavukelambuso.
Kulesi sivumelwano esasayinwa namavukelambuso eSeleka ayalela uBozize ukuba aqede nya ngohulumeni wakhe ukuze kuzobunjwa ozohlanganisa isizwe, nozoholwa ngundunankulu ozoqokwa yiqembu eliphikisayo.
UNdunankulu uFaustin Archange Touadera uxoshwe ngoMgqibelo, kanti omusha obengakaqokwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Avumelene amaqembu ezigelekeqe eKapa
2012-07-13 14:09
Cape Town - Amaqembu ezigelekeqe alwayo eLavender Hill, eKapa, asevumelane ngokuthi athi ukubeka phansi izikhali isikhathi esiyisonto, kubika i-Eyewutness News.
Ezinyangeni ezimbalwa ezedlule, sekushone abantu abangaphezu kwabangu-20, ezehlakalweni zodlame eziqhubekayo.
Izingane kanjalo nabantu besifazane sebeke bathola ukuchaphazeleka kulezi zehlakalo.
Ingane eneminyaka emithathu ubudala yadutshulwa amahlandla ayisikhombisa eHanover Park.
Amaqembu iMongrels neJunky Funky, avume ukuthi athi ukuma ekudubulaneni.
Imenenja enhlanganweni yomphakathi iNew World Foundation uLlewellyn Jordaan uthe lesi yisiqalo sezingxoxo zokuthula.
“Uma singakwazi ukumisa ukudubulana nokubulawa kwabantu abangenacala, nakanjani kuzokuba khona ukuthula. Kumele amaphoyisa nawo asukume asebenze.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
senzokhaya umhayi
Biography of senzokhaya umhayi
I am young poet from Mtubatuba, I am inspired several poets like Bongani Mavuso, Mzwakhe Mbuli, Sbo Da Poet etc, I started writing poems in 2009 but I took it more seriously in 2012, I am still looking forwad to publishing more of my poems country wide, I write Zulu and English poems...
uSenzokhaya Umhayi igama nje elisentshenziswa ezinkondlweni kuphela. Igama ngokwe ncwadi kamazisi uSenzokhaya Sipho Mhlongo, Uzalelwe wakhulela eMtubatuba wafunda eMasibonisane. Ungumbali ozimele kulo mkhakha. Okwamanje usashicilela incwadi yakhe yokuqala yesihloko esithi: Ukwentshisa kwebhobhodleyana. Lomlisa uzalwa nge 30 zika Ntulikazi ngo 1991. ibhungu nje elisakhula futhi elisafunda ngezinto eziningi zempilo. Izinkondlo zalo zikhuluma ngezinto abantu abasha abahlangabezana nazo lapho besakhula empilweni. imininingwane yakhe imi kanjena;
email address: senzokhaya.umhayi@gmail.com
amadownloads ezinkondlo: www.kasimp3.co, za/senzokhaya
noma ulendele @senzokhaya ku twitter
senzokhaya umhayi Poems
-
Thula Moya Wami
Khala Nhliziyo yami uzithulise, Akusasizi ukukhala ngoba usethule, Soze kwanginceda ukuqandula ngoba isidumbu sakhe sesiphumule, Nomphefumulo wakhe usuphumile,
-
Ntokazi YakwaZulu
Ntokazi yakwazulu Angizidele amathambo ngithathe lelithuba, Ngicele izwi kuMdali ngihaye nganasi isimomondiya,
-
Umhayele Izinkondlo ezimnandi
Uze umhayel' izinkondl' ezimnandi Kowethu umhlaba thina simazi njengembongi, Ubehlala ebhala njalo ehay' inkondlo,
-
Ngisenguye Owakho
Mama ngisenguye owakho Ngisakhasa ngingena ezintangeni, Ungithatha ungibeka emathangeni,
-
Engimthadayo
Ewu kodwa bakithi ngathi sengikhohliwe lapha uthi ngisathandwa nje kodwa, uthi kuseyimi umanqoba kulenhliziyo, ngaze ngafa inkumbulo,
-
Ngizokulinda ubuye
Ngizokulinda ubuye Ngifona ngisemafonini ezitolo lapha engangivame ukukufonela khona uma ngisuka eskoleni, Ngifona ngeshumi lami lokugcina,
-
Hamba Langa Shona Nothando Lami
Nhiziyo yami usuyokophela ngaphakathi, Konke kwakubekiw' ukuba kuyophela, Namanxeba ngiyethemb' azophola, Nezinyembezi zizogelez' okomay' okungegazi,
-
Iyangidla Lento
Ezweni sekuthulekile phakathi kwamabili, Phakathi ezindongeni zendlu yokuzikhulula,
-
Sithandwa sami sokuqala
Sthandwa sami sokuqala Phambi kwesiphambano seliba lakho ngiguqile, Inhliziyo yami izokwelila nami njengoba nami ngizilile,
-
Dear Voicemail
Dear Voicemail by Senzokhaya umhayi Sthandwa sami sase mnqamlazweni, Emazweni lapho ezintabeni,
-
Anginalutho Esandleni
Intokozo ngeyethu, Umoya wami uyathokoza lapho unukelana nephunga lakho,
-
namhlanje usuku olukhulu
Namhlanje usuku olukhulu Isibhakabhaka sicwebile phandle, Nami ngikhiphe ucikicane,
-
Imizwa
Lapho ngilele ngicambalele ngesisu ngithe cubalala, Ngibalekele ilanga emnyango elibalele elomisa amalala,
-
Imizwa kaMakhwapheni
mizwa kaMakhwapheni Collaboration: Senzokhaya umhayi neMizwa
PoemHunter.com Updates
-
Check out
Classic Poets
-
Footsteps of Angels
Henry Wadsworth Longfellow
-
A Song About Myself
John Keats
-
A Very Short Song
Dorothy Parker
Bathi Angibuyele KwaZulu
Ngisemhlabeni ezwen' lama Zulu, ,
Ngiseyibhungu ngibhaklazw' isizungu,
Ngiye ngilibalekele elakithi ela kwaZulu,
Ngizijubil' ngashiy' ikhaya ngaya kowama bhunu,
Ngabashiya bekhala abakithi ngesi zungu,
Ngathath' uhambo ngabashiy' esinquthu,
Noma bekhala ngiyabezwa bandla,
Bath' angibuye kwa Zulu sizoyithungel' ebandla,


text:
Sizinzile isimo eSasolburg
2013-01-25 08:32
Johannesburg - Sithule isimo eSasolburg kulandela imibhikisho ebihambisana nodlame, nedonse cishe isonto lonke, kusho amaphoyisa aseFree State.
UColonel Motantsi Makhele uthe yize isimo sinzile, izikhulu zizoqhubeka nokuqapha leya ndawo.
Kushone abantu abane kusukela kuqale le mibhikisho ebimelene nokufakwa ngaphansi komunye umasipala ngeSonto.
Izakhamuzi zikhala ngokuhlanganiswa koMasipala waseMatsimaholo eSasolburg noMasipala waseNgwathe, ongaphansi kweParys.
UNgqongqoshe wezokuBusa ngokuBambisana nemiSebenzi kaHulumeni uRichard Baloyi umemezele ngoLwesine ukuthi lolu hlelo ngeke lusaqhubeka.
Okhulumela i-Independent Police Investigative
Directorate (Ipid) uMoses Dlamini uthe kuzophenywa ngezinsolo ezithi amaphoyisa ayathinteka ekufeni kwabantu ababili.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Balala esikoleni abafuna ukuphasa
2012-11-06 10:01
Johannesburg – Abafundi abazimisele ngokuthi baphumelele umatikuletsheni wabo bathi sebencamela ukuhlala ngaphakathi esikoleni, emini amagumbi bafundele kuwo kuthi ebusuku abe amagumbi okulala.
UZiphindiwe Mbasa, 18, wasesikoleni iDumsi Senior Secondary School ngaseNtabankulu, e-Eastern Cape, uthi bengabafundi abafuni ukulahlekelwa yisikhathi, uthe bazimisele ngokwenyusa isibalo sokuphasa sifike ku-90%.
Balinganiselwa ku-225 abafundi baka-matric abaqale ukuhlala esikoleni kusukela ngenyanga ka-Okthoba.
Laba batshele iphephandaba iDaily Sun bathi bazama ukuqeda isihlava sokufeyila esibonakale eminyakeni eyisihlanu eyedlule.
Uthishanhloko uSiyabulela Mbixane naye ukushayele ihlombe ukwenza kwabafundi.
“Sikholwa wukuthi abafundi abasitholanga isikhathi esanele sokufunda kusukela kwaqala unyaka. Nathi sidele isikhathi sethu, sisebenzisana nabo kulo mbono wokuhlala esikoleni, siyabasiza la bedinga khona usizo, bafunda kuze kushaye u-21:00,” kusho uMbixane.
Abafundi bakhokha u-R100 ngenyanga, bekhokhela ukudla baphinde bakhiphe no-R500 oya kubazali ababagadayo ebusuku.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
WASHINGTON DC— Inhloko kahulumende uMnu Morgan Tsvangirai sehlawule uNkosikazi Locardia Karimatsenga imali engena kunkulungwane lenkulungwane zamadollar ukuqeda ingxabano yabo kudaba lwe-maintanance.
UNkosikazi Karimatsenga uhambise uTsvangirai emthethwandaba efuna amhlawule inkulungwane ezilitshumi lanhlanu zamadollar ($15, 000) ngenyanga ngoba esithi ulokhu engumkakhe.
UMnu Tsvangirai yena ubesala ukuyihlawula limali, okwenze uKarimatsenga wakhweza lolu daba emthethwandaba kamantshi.
Kodwa amagqwetha ababili laba acine elususa loludaba ethethwandaba uMnu Tsvangirai wavuma ukunika uLocardia inkulungwane phose ezingamakhulu amathathu zamadollar ($280, 000) ukuthi luphele loludaba.
Isikhulumeli sikaTsvangirai uMnu Luke Tamborinyoka walile ukukhuluma ngaloludaba, kanti legqwetha likaLocardia uMnu Jonathan Samkange kathandanga ukuveza okunengi.
UTsvangirai ulobole uLocardia nyakenye ngemva kokumenzisa isisu, kodwa umendo lo waphanga wadilika uTsvangirai esithi kasafuni ngoba umkakhe esetshenziswa ngabacuphi.
Lokhu kucunule uLocardia kakhulu wacina sevimba uTsvangirai emthethwandaba ukuthi atshade loElizabeth Macheka.
Umthethwandaba kamantshi loweHigh Court yavumelana laye ukuthi ngempala ulokhu engumkaTsvangirai phansi kwesiko lesintu. Ngalokho, uTsvangirai ubengeke atshade umtshado wesikhiwa loMacheka.
Lokhu kwenze uTsvangiriai wacina etshada loMacheka phansi komthetho wesintu.
Akukakhanyi sobala ukuthi uLocardia sezavuma yini ukwaliwa nguTsvangirai phansi kwesiko lesiShona njengoba sehlawuliwe.


text:
Kushone isikhulu seWitbank Spurs
2012-12-25 14:34
Johannesburg - Kugubezele ifu elimnyama kwezebhola kulandela ukuzwakala kwezindaba zokudlula emhlabeni kukalowo obeyisikhulu seWitbank Spurs, uThabo Moroape, noshone ngeSonto, kubika iKickOff.com.
UMoroape ubephinde asebenze njenge-PRO kuleli qembu elidlala kuNational First Division.
Lowo oyibamba lesikhulu kuPSL uCambridge Mokanyane udlulisele emazwi enduduzo emndenini kaMoroape.
“Sibuhlungu ngokudlula emhlabeni kukaMoroape. Iqembu lilahlekelwe kakhulu kanjalo neligi. Ngithanda ukuzwelana nomndeni nabesondelene nabo kulesi sikhathi esinzima," kusho uMokanyane.
UMoroape uzobekwa ekhaya lakhe lokugcina ngoLwesihlanu, Disemba 28 eWitbank.
- Landela
IzindabaNews24 kuTwitter
- News24


text:
I-YCL ikhala ngokunyuka kwamanani kwandabazabantu
2011-03-30 10:25
Johannesburg - Inhlangano yamaKhomanisi i-Young Communist League of SA izwakalise ukukhathazeka ngokunyuka kwamanani okwenza omazisi nama-passport.
"UMnyango wezaseKhaya izivikele ngalesi senzo esizohlukumeza amaphakethe abantu bakuleli.
"Njenge-YCL sicela lo Mnyango uphinde ubhekisise lesi sinqumo ezingaphathisa abaningi ngamakhanda kuleli," kusho le nhlangano esitatimendeni.
Okhulumela le nhlangano kuzwelonke, uGugu Ndima, uthe i-YCL ikhathazekile ngokuthi neminye iMinyango izonyusa amanani ayo.
Lo Mnyango umemezele ukuthi kusukela ngo-Ephreli 1, ukwenza i-passport kuzonyuka kusuka ku-R190 kuya ku-R400 kuthi ukwenza umazisi kona kunyuke kusuka ku-R20 kuya-R140.
- SAPA


text:
UMeyiwa ubizwe kuBafana
2012-12-11 14:31
Johannesburg - Umdlali wasesiswini odlala eBelgium u-Ayanda Patosi nonozinti we-Orlando
Pirates uSenzo Meyiwa babizelwe ukuthi babe yingxenye yesikwata esizobhekana neMalawi emdlalweni wesihle, ozobanjelwa eThekwini ngesonto elizayo.
Umqeqeshi weBafana Bafana uGordon Igesund ubize noSiyanda
Xulu, odlala eRussia, wabuyisa nomdlali weKaizer
Chiefs uTsepo Masilela nowe-Orlando Pirates, uDaine
Klate, abakade bagcina ukubonakala eqenjini lesizwe.
UKatlego Mphela ungomunye wabadlali ababiziwe abangase babonakale kulo mdlalo wango mhlaka-22 Disemba ozobanjelwa eMoses Mabhida Stadium.
Abadlali baka-Igesud bahlanganisa uDarren Keet, Eric Mathoho, Anele Ngcongca, Andile Jali, Teko Modise,
Bongani Khumalo, Ricardo Nunes, Kagisho Dikgacoi, Dean Furman, Thulani
Serero noBenni McCarthy.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kulimale amaphoyisa embhikishweni
2013-01-21 12:02
Johannesburg - Kulimale amaphoyisa amabili ngoMsombuluko ngesikhathi kunemibhikisho elokishini laseZamdela eSasolburg, kusho amaphoyisa aseFree State.
"Kushubile eZamdela. Kunamaphoyisa alimele futhi ayahlaselwa," kusho uConstable Peter Kareli.
Izakhamuzi, ebezibhikishela ukungahambisani nezinhlelo zikamasipala, zijikijele amatshe zavala nomgwaqo.
Imoto yamaphoyisa iNyala ibhajwe odakeni ababhikishi baqonda khona bayohlasela amaphoyisa abengaphakathi.
"Kusetshenziswe izimoto zamanzi nezinhlamvu zenjoloba ukuhlakaza isixuku. Nebhanoyi elinophephela emhlane nalo belidubula ngezenjoloba," Kusho uKareli.
Imibhikisho iqale ngeSonto ngesikhathi izakhamuzi ziphuma emhlanganweni.
Abeneme ngohlelo lokuhlanganisa iSasolburg noMasipala waseNgwathe.
Kuboshwe abantu abalinganiselwa ku-90 babekwa amacala okudala udlame emphakathini ngeSonto ngesikhathi sebezitapela nasezitolo ezisendaweni.
"Kuboshwe nabanye ezintathakusa ngoMsombuluko ngesikhathi beqhubeka nokungena ezitolo ngo dli," kusho uKareli.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 17 kuhlaselwa e-Iraq
2013-01-16 12:03
Baghdad - Izehlakalo zokuhlasela eBaghdad zidlule nemiphefumulo yabantu abangu-17 kwalimala abangu-168 ngoLwesithathu, kusho izikhulu zokuphepha nabezempilo.
Ukuhlasela okwenzeke edolobheni iKirkuk lapho kuqhume khona ibhomu ebisemotweni ebicushwe yidelakufa, kudlule nemiphefumulo yabantu abangu-10 kwalimala abangu-140, ngokusho kwesikhulu esiphezulu sezempilo esifundazweni uSadiq Omar Rasul.
Esinye isehlakalo sokuqhuma kwebhomu esenzeke edolobheni iTuz Khurmatu, sidlule nemiphefumulo yababili kwalimala abangu-26 kusho izikhulu, kanti kwezinye izehlakalo ezintathu ezihlukene ezenzeke eBaghdad zishiye kufe abanhlanu.
Alikho iqembu eseliphumele obala ngalesi senzo kodwa amasosha eSunni kuhlanganisa ne-al-Qaeda e-Iraq bajwayele ukuqhuba udlame ngenhloso yokunyakazisa uhulumeni.
Lokhu kuhlasela kwakamuva kwenzeke ngemuva kosuku kubulawe ilungu lePhalamende leSunni entshonalanga yeBaghdad, u-Ayfan al-Essawi kulindeleke ukuba afihlwe ngoLwesithathu eFallujah.
- Landela
IzindabaNews24 kuTwitter
- Sapa - AFP


text:
INKAKHA IQEQESHE ITHIMBA ELIZOVIVINYA I-DISCOVERY 4Comment on this story
IZIMOTO ezidonsa ngamasondo amane zivamise ukwenza ezibukwayo emiqanseni, ebhuqwini, esihlabathini nasodakeni, kanjalo nasezindaweni ezimbi. Ithimba elivivinya iLand Rover Discovery lisohambweni lwamamayela angu-8 000 ngeDiscovery 4 okuvivinya le ngqovungqovu liyizwe amandla eqhweni laseSalzburg kwelase-Austria.
Leli thimba lizogcina likhenkethe zonke izinhlobo ezimbi nezinhle zomgwaqo kusukela kweyetiyela yase-Europe, kuye eziseleni zase-Ukraine njengoba linqamula eqhweni nje manje ezintabeni i-Alps libheke ezihlabathini zaseKazakhstan, libheke eBeijing kwelaseChina.
Leli thimba elibhekene nobunzima obungaka like lathi ukuma e-Australia lathola izifundo ezimbalwa ngamaqhinga okushayela ezinkeleketheni, lapho beqeqeshwe khona yinkakha u-Enerst Loidl, owake wangenela iWorld Rally Championship, nosedle imihlanganiso kaningi kwiParis Dakar. Uthe leli thimba lifike ekhaya njengoba elithathe walifaka ezindaweni ezimbi ngeyakhe iDiscovery. “E-Australia livamisile ukukhithika. Sineqhwa eliningi, kanti lapha kulo mzila wethu ungadlala nanoma yingakuphi. Njengoba sihamba kulo mzila nje nizohlangana nezindawo eziningi ongazitshela ukuthi ziqinile kanti zimbozwe yiqwa kumbe ukukhithika. Le ndlela ikahle kakhulu njengoba nisazilungiselela ukukhenketha izindawo ezimbi,” kusho uLoidl. Uphinde wakhumbuza leli thimba ukuthi ukushayela ezindaweni ezinjena akukhona okwaleli thimba elihamba ibanga elide kuphela kodwa wonke umuntu kumele ehlale ekulindele ukushayela ezindaweni ezimbi.
Uphinde walidonsa ngendlebe leli thimba ngokuthi noma ngabe unobuchwepheshe obungakanani kwi-4x4 yakho nezinto ezingakusiza kodwa wena njengomshayeli mkhulu kakhulu umsebenzi okumele uwenze. “Wena njengomshayeli kumele uzibheke kuqala noma ngabe ushayela endaweni enjani. Kumele ubeke umoya phansi ungatatazeli futhi uhlale uqaphe yonke into. Kumele ukwazi ukubona into esekude nawe, ukuze usheshe uthathe isinqumo. Uma unganakile zisasuka nje uzoba senkingeni,” kuchaza le nkakha.
Selisemgwaqeni leli thimba uLoidl ubelichazela ukuthi limelane kanjani nokushibilika kwemoto eqhweni nokuyibamba ngokushesha kulona uma kunesidingo. “Uma ushibilika kumele wehlise isivinini ngoba sizokudalela inkinga kakhulu. Kumele unyathele amabhuleki kancane ungawabhozomeli bese uzama ukulwa nokuyilawula ngesitelingi. Amabhuleki ungawaxini kakhulu ngoba i-ABS isuke isiyenza owayo umsebenzi,” kuchaza uLoidl.
Emuka kwalokhu ithimba libe seligxuma lihlala ezimotweni zalo livivinya lo mzila lilandela imiyalelo kaLoidl, ngaphambi kokuba lidlulele kweminye imizila yakhe eyisithabathaba kodwa eneqhwa. Nalapha iDiscovery ikhombise ukuba namandla ayisimanga nokubekezela noma ngabe iseqhweni.
Leli thimba lisohambeni lwamamayela angu-8000 ngezinduku ezingu-50 ngalezi zingqovungqovu zezimoto kanti zilindeleke ukuba zihambe amazwe angu-13 ukusuka lapho kwazalelwa khona iLand Rover eBirmingham zilibhekise eBeijing kwelaseChina. Zinqamula emazweni afana ne-Australia, UK, France, Switzerland, Italy, Ukraine, Russia, namanye. Lo mkhankaso obizwa ngeLand Rover Journey of Discovery, ubheke ukuba uqoqe izimali ezibalwa ngezigidigidi ezizonikelwa kwinhlangano esiza abahlwempu i-International Federation of Red Cross and Red Cresent Societies. - INTATHELI YEZIMOTO
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
USithole usecula elinye iculo ngoSutcliffeComment on this story
INTATHELI YESOLEZWE
ISIKHOMBISE ukuzehlisa iMenenja yeTheku, uMnuz Sibusiso Sithole, njengoba ibonakala izimisele ngokulungisa ubudlelwano bayo naloyo owayekulesi sikhundla ngaphambilini, uDkt Michael Sutcliffe.
USutcliffe wafaka isimangalo sokunxeshezelwa nguSithole ngo-R10.5 million.
Uma kungase kufinyelelwe esivumelelweni sangaphandle kwenkantolo mancane amathuba okuthi le mali igcine ikhokhwe abakhokhi bentela eThekwini.
Ekuqaleni konyaka uSutcliffe wamangalela uSithole noMasipala weTheku mayelana nokuthinteka kwegama lakhe embikweni kaManase nowawuphenya inkohlakalo nokukhwabanisa kulo Masipala.
USithole wayetshele abezindaba ukuthi bahlela ukuthathela uSutcliffe izinyathelo zomthetho ukuze kubuyiswe imali engango-R 1.1 million, athi yalahleka ngenxa yokuthi uSutcliffe wahluleka ukubika ngomkhonyovu.
USutcliffe wathi isitatimende sikaSithole simbheca ngobende ngoba akukho lapho lo mbiko kaManase ukhomba khona ukuthi nguye owaholela ekulahlekeni kwale mali.
Ngesikhathi ephendula ngo-Okthoba ngalokhu, uSithole wathi uSutcliffe “uqale impi nomunye umuntu.”
NgeSonto uSithole obekhombisa ukwehlela ngezansi uthe uMasipala weTheku awenzanga lutho oluphambene kodwa ufuna lolu daba luxazululwe.
“Lokhu akuhlangene necala, sizozivikela. Kodwa sifuna ukuthola indlela esingaxazulula ngayo lolu daba ngaphandle kwenkantolo. IMeya uMnuz James Nxumalo usazama ukuxhumana noSutcliffe,” kusho uSithole.
Uphinde waveza ukuthi uzimisele ngokuqeda le mpi ephakathi kwakhe noSutcliffe.
“Kubukeka sengathi siyalwa noSutcliffe kodwa ngifuna siqhubekele phambili. Ngiyakuhlonipha konke akwenzela iTheku nokuyingakho kumele siwuhloniphe lo mlando,” usho kanje.
Ethintwa ngalokhu uSutcliffe uthe akekho umuntu ophuma kuMasipala weTheku oseke waxhumana naye mayelana nalesi sivumelwano esingaphandle kwenkantolo.
“Nakanjani singemukela noma yisiphi isivumelwano esingalungisa ukudicilileka kwesithunzi sami nesalabo abasondelene nami,” usho kanje uSutcliffe uma ebuzwa ngesivumelwano sangalolu hlobo.
Bekulindeleke ukuthi uMasipala weTheku ufake amaphepha aphendulayo ngoLwesihlanu kodwa uSithole akacacisanga ukuthi bakwenzile yini lokhu.
Ummeli kaSutcliffe, uMnuz Roger Knowles, uthe uma uMasipala ungawugcinanga umnqamlajuqu, kungase kuvimbeke ukuthi uSithole noMasipala bafake isicelo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
BULAWAYO— Ukuqhudelana phakathi kwenhlanganiso ye Zimbabwe Cricket labadlali bomdlalo kakhilikithi kuqhubekela phambili ngemva kokwehluleka kwalinhlanganiso ukubhadala abadlali njengokwethembisa ebikwenze ensukwini ezedluleyo.
Imidlalo eyohlobo lwe Twenty20 obekumele iqhubekele phambili elizweni leZimbabwe ngoMvulo iphinde yadluliselwa phambili ngemva kokuba abadlali beyale belokhu bekhalala umsebenzi bekhonona ngokungaphiwa imfanelo zabo.
Ukuqhudelana kwabadlali le Zimbabwe Cricket kuqale ekupheleni kwanyakenye lapho abadlali abalahle khona izikhali phansi kuyindlela yokuzama ukubamba linhlanganiso ebona ngokuqhutshwa kwalumdlalo elizweni ukuba ihlawule imali yabo eyeholo.
Kusenjalo, iqembu labasakhulayo elimela ilizwe le Zimbabwe emdlalweni kakhilikithi linqobe iqembu labosowabo elimela ilizwe le Australia ngama wickets amathathu emdlalweni wokuzwana amandla odlalwe ngamaqembu womabili elungiselela umncintiswano wezizwe zomhlaba oqala mhla zilitshumi lane kuyonale inyanga kaNhlolanja elizweni le United Arab Emirates.
Iqembu le Zimbabwe likusibaya sika Group D ndawonye le Canada, iNew Zealand kanye le Sri Lanka.
Impelaviki edluleyo ibenhle kakhulu kumaqembu amela ilizwe le Zimbabwe emidlalweni yokudinga intshantshu zezwezaki lase Africa athi iHow Mine kanye le Dynamos wona aphumelele kumidlalo yawo yehlandla lakuqala kumncintiswano we Caf Confederation kanye lowe Caf Champions League.
Ekhuluma ngemva komdlalo weqembu lakhe eliwudlale lele Zanzibar ele Chuoni owehlandla lakuqala elesigaba se preliminary round kumncintiswano we Caf Confederation Cup umqeqetshi we How Mine uPhilani “Beefy” Ncube utshele intathelizindaba ukuba umthwalo uzakuba lula kuqembu lakhe emdlalweni wehlandla lesibili ngemva kokunqoba kwalo okuzwayo lidlala lisekhaya.
Ekhuluma lentatheli ekupheleni komdlalo umqeqetshi weqembu le Chuoni uAli Abdallah Hassan ukhale kakhulu ngesimo senkundla kodwa uthe balakho ukunqoba emdlalweni wehlandla lesibili ozadlalelwa kibo eZanzibar ngempelansonto ezayo.
Kolunye udaba olufanayo iqembu le Dynamos lithuthukise amathuba alo okufinyelela kusigaba esilandelayo esomncintiswano we Caf Champions League ngemva kokunqoba ele Mochudi Centre Chiefs elase Botswana nge 3 ka nya emdlalweni wehlandla lakuqala kusigaba se preliminary round.


text:
Idla lubi inkohlakalo e-E Cape
2013-02-04 07:58
Port Elizabeth - Uphenyo ngoMnyango wezeMpilo e-Eastern Cape luveze ukuthi "liyashaqisa" izinga lenkohlakalo nokuqashana ngokwazana kulo Mnyango.
Kunabasebenzi abangu-544 kulo Mnyango okusolakala ukuthi bayizipoki, njengoba kuvele ukuthi banezinombolo zomazisi ezingekho emthethweni, kusho lo Mnyango esitatimendeni ngeSonto.
Abasebenzi abangu-8 034 bangabaqondisi bezinkampani kanti abangu-929 bahlinzeka uMnyango ngezidingo.
Kwabangu-8 034, abasebenzi abangu-235 bahola imali engango-R42.8m kulo Mnyango.
UMnyango uthi kubikwe izigameko ezingu-35 lapho abashade nabasebenzi boMnyango benza khona ibhizinisi nawo, abanye bayamaniswa nezinkampani ezingu-35 ezakhokhelwa u-R11 million nguMnyango.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Usenkantolo owabulala usomatekisi
2012-03-27 10:16
Johannesburg - Owesilisa, 19, uvele eNkantolo yeMantshi yaseMalahleni ngezinsolo zokubulala umshayeli wetekisi ekhokhelwa ngebanga elihambayo (metred taxi) wase eba imoto yakhe, kubika iphephandaba iBeeld.
U-Edward Charles de Beer waboshwa okokuqala ePhalaborwa ngoFebhuwari 14 ngokutholakala nemoto kaPeter Mpumelelo
Mabuza yohlobo lweToyota Tazz, neyayibikwe ukuthi ilahlekile ezinsukwini ezimbili ezandulela lolu.
Wabe esededelwa ngebheyili ka-R2 000.
Iphephandaba iBeeld libike ukuthi ngoLwesibili usibali kaDe Beer, nowayehlala noDe Beer, wafonela amaphoyisa emuva kokuthola endlini kumapeketwane kukhona namachaphazelo egazi, umsolwa engekho.
Kwathi amaphoyisa esethola ukuthi uMabuza washona, uDe Beer waphinde waboshwa futhi ngecala lokubulala ngoFebhuwari 23.
Amaphoyisa aseLydenburg athola isidumbu sikaMabuza, sigoqwe ngoplastiki, silahlwe endaweni engamakhilomitha amahlanu ngaphandle kwedolobha.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uzohlolwa ingqondo uKotze
2012-05-11 16:37
Modimolle - Ungqondongqondo ecaleni lokudlwengulwa nokubulawa kwenkosikazi uJohan Kotze, kuzofanele ahambe ayohlolwa ngudokotela wengqondo, kunquma iMansthi eNkantolo yaseModimolle.
"Ngokomthetho wezinkantolo uKotze kumele ahanjiswe esibhedlela sabagula ngekhanda iWeskoppies Psychiatric Hospital aye kohlolwa ngodokotela," kusho iMantshi uHannes
Stoffberg.
"Kumele kuthathwe izinyathelo ngokushesha mayelana noKotze. Uzogqunywa esitokisini kuze kuba kubuya imiphumela yodokotela."
UKotze kuthiwa waphoqa abasebenzi bakwakhe engadini ukuthi badlwengule umkakhe ebakhombe ngesibhamu, waphinde wadubula wabulala indodana kankosikazi angayizali.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Kubulawe intatheli eCambodia
2012-09-12 08:01
Phnom Penh - Intatheli yaseCambodia eyabika ngenkohlakalo eqhubekayo ezweni, itholakale isocongiwe ebhuthini lemoto yayo, kusho amaphoyisa ngoLwesithathu.
UHang Serei Oudom, nobeyintatheli yephephandaba iVorakchun Khmer, utholwe ngoLwesibili, kusho isikhulu samaphoyisa uSong Bunthanorm.
Imoto yakhe ibishiywe emasimini amantongomane esifundazweni iRatanakiri.
"Ubengagetshengwa, kepha ubulewe," esho.
Le ntatheli, 44, yaduka ngeSonto.
- Landela
IzindabaNews24 kuTwitter
- Sapa - AFP


text:
I-ANCYL ijikele uMalema
2012-11-29 08:18
Johannesburg - Umengameli we-ANC Youth League owaxoshwa uJulius Malema kumele engabe unamahloni ngoba wahluleka ukutshengisa ukuba yisibonelo etsheni yakuleli, kusho uphiko ngoLwesithathu.
"La magama aziswana ngeke ashiwo ngumuntu ongaba ngumholi, noma angagxeka umholi oqokwe ngokwethenjwa wuphiko nabantu baseNingizimu Afrika lokho ngeke kumsize ngalutho. Usezibonakalise kaningi ukuthi akanakho ukuba ngumholi," kusho okhulumela i-African National Congress Youth
League uKhusela Sangoni-Khawe esitatimendeni.
Ubephendula kulandela ukuthi uMalema eshiye angalazi ngoRonald Lamola, njengokombiko wephephandaba iThe Star.
Kuthiwa uMalema ubize uLamola "ngexoki" nango"mdayisi".
Lokhu ukusho ngemuva kokuthi uLamola ethe i-ANCYL izoyeseka imiphumela yenkomfa yeqembu i-ANC ezobanjelwa eMangaung.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isigejana sabelungu esiqhumisa ama-ATM
2013-01-14 08:33
Durban - Lokhu kungase kushintshe isithombe ngobugebengu kuleli, njengoba iqeqebana lamadoda angabelungu lisolwa ngokubhomba ama-ATM, nosekungumkhuba maphakathi neKwaZulu-Natal, nosekuhlalise umphakathi lubhojozi, kubika iSunday Tribune.
Lezi zigelekeqe zathathwa ngamakhamera eCCTV, nokuvela ngokucacile ukuthi zingabelungu.
Lesi sigejana samadoda abalelwa ko-15 esihloma ngayo yonke inhlobo yezikhali sesihlasele okungenani kane emadolobheni amancane kula masonto edlule.
Kuthiwa atshengisa ubunyonicho bezombutho wezokuvikela uma esenza lobu bugebengu, nokuvuse imibuzo ngokuthi mhlawumbe kungenzeka ukuthi ake athola ukuqeqeshwa kombutho wezempi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
ICeltic izimisele ngowamanqamu kuTKO
2012-11-05 10:31
Johannesburg - Umqeqeshi weBloemfontein Celtic uClinton Larsen uthi iqembu lakhe "belingalilahlile ithemba" ngesikhathi libuyisela izinduku ngesikhathi lidlala ne-Orlando Pirates ngempelasonto, kubika iKickOff.com.
IPhunya Sele Sele iphendule amatafula kungazelele muntu ngesikhathi ibhekene namaBhakabhaka koweTelkom Knockout eFree State Stadium ngeSonto, yakhipha iPirates kuma-penalty.
"Ngijabule kakhulu ngemiphumela, abadlali bami batshengise ukuzimisela okumangalisayo ngesikhathi beguqisa iPirates," kusho uLarsen.
"Ngokujwayelekile uma iqembu lisele ngemuva sekusele imizuzu eyishumi kuphele umdlalo, liyadikibala, kodwa abadlali bami benze okungajwayelekile kanti lokho kubasebenzele."
ULarsen uthe ukholelwa ekutheni isikwati sakhe sesiyaqala ukuba yimbumba kule sizini, yize sisanda kuguqiswa ngo 2-1 emdlalweni weligi yi-University of Pretoria.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ngeke siyincenge iWits - Myeni
2012-11-23 07:41
Johannesburg - Umdlali we-Orlando Pirates uSifiso Myeni uthi ngeke babe nokuzwela uma ezakhe sezihlangana neqembu lakhe lakudala iBidvest Wits emdlalweni weligi e-Orlando Stadium ngoMgqibelo, kubika iKickOff.com.
UMyeni, Patrick Phungwayo, Roger De Sa, Eric Tinkler noLehlohonolo
Masalesa bazobhekana neWits okokuqala ngqa kusukela bashiya leli qembu beya kuPirates.
AmaBhakabhaka abukeka enza kahle kakhulu njengoba efake amagoli ayisishiyagalombili emidlalweni emithathu yokugcina.
Kanti uMyeni uthwele ngeqoma ngendima ayidlalile empumulelweni yePirates ngamagoli akhe ayingcwenga.
"Kuzoba mnandi ukudlala neqembu lami lakudala, sithembisa ngokungalincengi kodwa. Akufihlwa ukuthi ngibunjwe yiWits ukuze ngibe yilo mdlali enginguye namhlanje."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Akungaloviswa izingane – SassaComment on this story
BONISWA MOHALE
ISIKHUNGO esibhekele ukukhishwa kwemali yesibonelelo sezingane nempesheni yabadala i-South African Social Security Agency (Sassa) sesikugxekile ukuloviswa kwezingane ngomama abasuke beyovuselela amakhadi okuhola.
Ngokusho kukaMnuz Vusi Mahaye, obhekelele ezokuxhumana kwa-Sassa KwaZulu-Natal, izingane zesikole akufanele zibe sezikhungweni zabo ngesikhathi sesikole ngoba kufanele zifunde.
Uthe izingane kufanele zibe sezikhungweni zakwa-Sassa ngabo-2 ntambama ngoba inhloso yabo wukuqeda izipoki, hhayi ukuphazamisa ukufunda.
Unxuse abazali ukuthi bawuyeke umkhuba wokuhambisa izingane kwa-Sassa ngesikhathi sokufunda ngoba sebevula ngisho nangezimpelasonto ukuqinisekisa ukuthi labo abanezingane ezifundayo abasali ngaphandle.
Labo ababona izingane ngesikhathi sokufunda ezikhungweni zakwa-Sassa bayanxuswa ukuba bazise izikhulu zakwa-Sassa noma bafonele emahhovisi akhona ukuze uphele lo mkhuba.
Izolo izingane zesikole bezibhaliswa ehholo lakwa-V eMlazi zifake umfaniswano wesikole kusukela ekuseni. Ngesikhathi Isolezwe lifika ehholo owesifazane ochazwe njengomphathi uthe ngeke akwazi ukukhuluma nezintatheli futhi omama akade behamba nezingane ebezigqoke umfaniswano wesikole bebegcwele ngaphakathi ehholo.
UMahaye uthe akazi ukuthi kungani kusenzeka lokhu ngoba babatshelile abasebenzi babo ukuthi izingane zingafiki ezikhungweni zabo ngesikhathi sokufunda.
Unxuse ababona lo mkhuba bathinte u-Sassa ku 0800 60 10 11.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UChansa uyithemba lePirates
2012-02-22 07:43
Johannesburg - Iqembu i-Orlando Pirates lizokwamukela umdlali walo u-Isaac Chansa uma seliya eRustenburg ukuyotholana phezulu nePlatinum Stars emdlalweni weligi ngoLwesithathu kusihlwa, kubika iKickOff.com.
UChansa akabanga khona emidlalweni emibili yamaBhakabhaka njengoba ebesabungaza nezwe lakubo, iZambia, ngokunqoba i-Africa Cup of Nations.
Kodwa-ke, ubeyingxenye yabadlali abebesebhentshini kuPirates ngesikhathi iguqisa iBidvest
Wits ngo 3-2 ngoMsombuluko ngegoli likaLuis Boa Morte namabili kaBongani
Ndulula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24